"Bukan Masalah Dokumentasi Tapi Mahu Jaga Hati Isteri Pertama"

Setelah hampir setahun mendirikan rumah tangga buat kali kedua, Datuk Seri Adnan Abu mendedahkan sebab sebenar beliau bertindak menikahi Adira di Thailand pada Disember lalu. Menurutnya, dokumentasi pernikahan bukanlah sebab utama beliau bertindak sedemikian tetapi hanya kerana ingin menjaga hati isteri pertamanya, Syarifah Norshafila Hassim.

“Sebab itu masa nak kahwin Adira, saya tidak beritahu Datin Red dua bulan awal supaya dia tidak rasa perit dan sakit. Mana ada perempuan dalam dunia ini hendak dimadu. Sudah kahwin dengan Adira baru saya beritahu, jadi sakitnya sekali saja. Sebelum itu saya ada bagi bayangan nak kahwin dengan Adira tapi dia tidak percaya, pasal muka saya muka tidak siap”

“Saya sendiri yang perasan saya kacak tapi saya memang tak kacak. Saya memang teringin orang puji saya tetapi tak ada orang puji. Kalau ada anugerah isteri mithali, memang saya akan serahkan pada Norshafila. Dialah yang paling saya sayang. Macam mana saya dapat yang baru pun, yang lama ini saya tidak akan buang,” katanya kepada Projek MMO mengenai perkara itu.

Sebelum ini, Adira dilaporkan telah bernikah dengan Dato Red di Songkhla, Thailand selepas tiga minggu perkenalan mereka. Menurut Adira, pernikahan tersebut terpaksa dilakukan disana kerana terdapat masalah penyediaan dokumentasi pernikahan yang diperlukan di Malaysia, lebih-lebih lagi perkahwinan ini melibatkan poligami diantara beliau dan suami.

Bagaimanapun, Adira yang kini sudah bergelar isteri kedua Dato Red tidak mempunyai masalah dengan status yang dipegangnya kini. Malah dalam perkembangan terbaru pula, Adira telah berkongsikan berita gembira mengenai kehamilan beliau di laman sosial baru-baru ini dengan usia kandungan memasuki 10 minggu, selain merancang percutian ke Eropah. (rkty/w)


Che Ta Rancang Sambut Hari Jadi Anak Di Santorini, Greece

Jika tahun lepas Rozita Che Wan memberikan hadiah berupa sebuah jam tangan mewah pada hari kelahiran anaknya, Ammar Effendy, kali ini pula beliau merancang untuk menyambut hari lahir anaknya itu di salah satu destinasi pelancongan terkenal iaitu Santorini, Greece. Mengikut perancangan, Che Ta sekeluarga bakal berangkat ke negara itu pada hujung bulan depan.

“Lokasi itu adalah pilihan Ammar sendiri untuk meraikan hari lahirnya kali ini. Selepas penat bekerja dan sibuk mengembangkan perniagaan sedia ada, percutian ke luar negara adalah untuk berehat bersama keluarga. Kami sekeluarga berangkat pada penghujung bulan depan. Sebelum itu, kami sekeluarga akan bercuti ke Sydney, Australia awal bulan depan”

“Jika pada tahun terdahulu, saya memberi hadiah kepadanya sebuah jam tangan mewah, kali ini pula saya masih belum memberitahu kepadanya lagi,” katanya kepada Harian Metro mengenai kejutan hadiah hari jadi buat anaknya selepas menerima jam tangan mewah jenama, Bell & Ross pada ulangtahun kelahiran anaknya, Ammar Effendy pada tahun lepas.

Sementara itu, ketika ditanya mengenai sesetengah pihak yang tidak senang dengan cara Che Ta memanjakan anak-anaknya dengan kemewahan, namun bagi beliau segala kemewahan serta hadiah mahal yang diberikan kepada semua anaknya adalah untuk menunjukkan kasih sayang beliau sebagai seorang ibu terhadap anaknya disamping mahukan yang terbaik untuk mereka.

Terdahulu, pada hari ulangtahun kelahiran Ammar pada tahun lepas, sebuah majlis yang penuh gilang gemilang telah diadakan bagi meraikan harijadi beliau yang ke 19. Majlis yang diadakan dengan meriah dan besar-besaran itu turut dihadiri oleh rakan-rakan selebriti yang lain selain menerima hadiah sebuah jam tangah mewah daripada ibunya. (rkty/w)


Akim Ahmad Sahkan Stacy Kini Hamil

Tahniah kami ucapkan kepada Akim Ahmad di atas berita gembira kehamilan Stacy. Perkara tersebut diumumkan sendiri oleh Akim di laman Instagram, di samping ucapan hari lahir ke 26 tahun buat isterinya yang tercinta itu.

“Selamat ulang tahun kepada isteriku yang tercinta. Semoga menjadi isteri yang solehah dan taat kepada suaminya. Semoga di hari ulang tahun isteriku ini anak dalam kandungan baik-baik dan sihat sentiasa, begitu juga isteriku. Amin. Terima kasih Allah untuk anugerah terindah di dunia ini,” luah Akim di Instagram.

Ternyata perkara tersebut sangat dinantikan oleh peminat mereka yang turut berdoa agar kandungan Stacy dijaga dengan baik malah ada juga yang menasihatkan agar Stacy tidak terlalu aktif buat masa sekarang demi menjaga kandungan.

Akim dan Stacy selamat diijabkabul pada Februari lalu. Apa pun, semoga pasangan ini akan terus dilimpahi rezeki dan juga sentiasa dilimpahkan segala urusan. (rtky/s)


Dipercayai Lebih 160 Tahun — Kanta Lekap Ini Jadi Pilihan Wanita

Hadir dengan rekaan yang mengutamakan kecantikan, keselesaan dan juga kesemalatan, prestasi Bausch + Lomb yang sudah dipercayai lebih 160 tahun, kini hadir denga kanta lekap terbaru – Lacelle Diamond Daily.

Peka dengan keperluan wanita yang mahu terus kekal cantik selain tidak perlu menggadaikan keselamatan terutamanya bahagian mata, Lacelle Diamond Daily adalah kanta lekap pakai buang harian demi keselesaan maksimum mata. Malah perkara tersebut diakui sendiri oleh Pengarah Urusan Bausch + Lomb Malaysia, Jake Kim.

“Selama berabad lamanya, wanita telah melalui bahaya risiko dan penyeksaan yang berpanjangan demi kecantikan. Kami percaya bahawa wanita tidak harus mengambil risiko kesihatan demi kecantikan mereka”

“Dengan Bausch + Lomb, kecantikan seiring dengan keselesaan, fungsi dan keselamatan,” katanya dalam pelancaran baru-baru ini di Hotel Royale Bintang, The Curve. Selain itu, duta produk ini juga menjamin keselesaan maksimum bagi mereka yang memakai kanta lekap ini.

Malah Lacelle Diamond Daily juga sebenarnya meringankan beban pemakai daripada penjagaan yang diperlukan untuk kanta lekap biasa. Kebersihan juga dijamin dan pemakai boleh memulakan setiap hari dengan kanta lekap yang bersih dan steril.

Untuk kesesuaian dengan sebarang personaliti atau gaya, Lacelle Diamond Daily boleh didapati dalam 3 warna yang berbeza – Aqua Glacier, Champagne Brown dan Pink Rose.

Aqua Glacier – Kilauan Aqua Glacier yang membayangkan keseronokan, mudah didekati dan personaliti yang menyegarkan.
Champagne Brown – Menyalakan wajah serta merta dengan warna coklat yang mempesonakan. Memberi gaya semulajadi.
Pink Rose – Untuk mata tampak feminin dengan kilauan gemilang yang tersendiri. Pink Rose adalah simbol klasik bagi kelembutan.

Lacelle Diamond Daily boleh didapati di semua kedai-kedai optik utama di seluruh negara. Ia dijual pada harga RM42 sekotak untuk 10 keping dan RM110 sekotak untuk 30 keping.


"Saya, Fasha Sandha Tidak Bermusuh"

Rasanya suatu ketika dahulu pernah mendengar perselisihan faham diantara Nur Fazura dan Fasha Sandha yang bermasam muka. Namun baru-baru ini dilihat sekeping gambar mesra diantara mereka dimuat naik, sekaligus mengundang pelbagai reaksi dikalangan peminat. Ada antaranya mempersoalkan persahabatan yang terjalin diantara mereka berikutan kontroversi dulu.

“Saya dan Fasha sudah lama berkawan, cerita kami bergaduh yang diungkit itu pun saya sudah dengar sejak berbelas tahun dulu. Kami tidak pernah ada masalah dan kerap juga keluar bersama. Dia banyak menyokong saya dan baru-baru ini, dia turut membeli koleksi baju raya saya,” katanya kepada Berita Harian Online menjelaskan dakwaan mengatakan mereka bermusuhan.

Dalam pada itu, Berita Harian Online turut menghubungi Fasha Sandha bagi mendapatkan penjelasan mengenai kritikan orang ramai yang mempertikaikan persahabatan mereka berdua, beliau juga turut bersependapat dengan rakannya itu. Tegasnya, mereka berdua tidak pernah mempunyai masalah, seterusnya menafikan segala dakwaan mengaitkan mereka berdua.

Sementara itu, Fasha memberitahu bahawa perkenalan beliau bersama Fazura sejak 12 tahun lalu membuatkan mereka sebenarnya sering sahaja bertemu dan berkongsi pandangan sebagai sahabat didalam industri seni. Jadi tambahnya lagi, semua dakwaan yang tersebar sebelum ini adalah tidak benar dan berharap orang ramai tidak beranggapan sedemikian. (rkty/w)


Ally Iskandar, Farah Lee Kini Bercerai?

Sehingga artikel ini ditulis, belum ada laporan rasmi yang mengesahkan dakwaan bahawa rumahtangga Ally Iskandar bersama isterinya, Farah Lee sudah pun berakhir. Memetik desas-desus di laman forum CARI, muatnaik gambar di Instagram Farah bagaikan memberi bayangan situasi yang dihadapinya kini.

Menurut Farah Lee di Instagram, dia berharap agar permulaan baru yang lebih baik di dalam kehidupannya. Selain itu, para pengikut Instagram Farah juga menyatakan bahawa gambar-gambar Ally juga telah dipadam malah ada dakwaan yang menyatakan mereka sudah pun bercerai secara baik di mahkamah.

Apa pun perkara yang terjadi, semoga pasangan ini tabah menghadapi dugaan. Ally Iskandar telah bernikah pada Januari 2012 dan dikurniakan seorang anak perempuan, Maream Esabel.

Apa pun, jika benar perkhabaran yang diterima, bila sudah tiba masanya pasti Ally akan bersedia untuk mendedahkan perkara sebenar. (rtky/s)


Shila Amzah Harap Individu Fitnah Dirinya Diberi Hidayah

Tidak pasti apa yang mahu dilakukan oleh individu yang mengubah gambar penyanyi popular Shila Amzah sehingga menimbulkan reaksi di kalangan peminat Shila sendiri. Tidak cepat melatah, Shila menyatakan rasa terkejutnya dengan perkara tersebut di laman sosial Twiter.

Tidak mahu perkara tersebut terus tersebar dan disalah anggap oleh peminatnya, Shila menyatakan bahawa gambar yang tersebar tersebut adalah fitnah semata-mata. Malah melalui gambar dari portal mynewshub, ternyata gambar sebenar jauh berbeza dan telah pun diubah.

“Astaghfirullahadzim, maghrib macam ni, semoga adik dapat hidayah daripada fitnah orang macam ni,” jelasnya di laman Twitter. Tindakan Shila mendoakan agar individu berkenaan mendapat hidayah turut mencerminkan kematangan Shila dalam menghadapi perkara negatif sebegini.

Apa pun, sebagai seorang selebriti yang sudah mencipta nama di persada antarabangsa, pastinya perkara sebegini tidak memberi kesan kepada Shila. (rtky/s)


Sesi Ramah Mesra bersama Duta Selfie OPPO Ayda Jebat dan Pre – Order OPPO F1s untuk berjumpa dengan Saharul Ridzwan

Ini berita baik buat peminat setia Ayda Jebat kerana pada 21 Ogos ini, Ayda Jebat akan berada di Mid Valley untuk menjayakan Roadshow kali pertama OPPO F1s yang akan berlangsung selama 2 hari iaitu 20 & 21 Ogos 2016. Mesti sudah terbayang ramai yang akan datang nanti, bukan?

Pemilihan Ayda Jebat selaku duta Selfie OPPO memang kena sangat sebab OPPO sememangnya hadir dengan peranti yang berkualiti dan sentiasa mendahului pesaing.

Tapi bukan itu saja, OPPO F1s ini juga sebenarnya mempunyai kamera depan sehingga 16 megapiksel dan ciri Beautify 4.0! Pastinya gambar selfie anda juga kelihatan lebih sempurna semula jadi dan berkualiti.

Sememangnya menjadi jenama telefon pintar kegemaran Ayda Jebat, OPPO F1s sebenarnya telah membuka peluang kepada anda untuk mendapatkan peranti ini melalui sistem pra-tempahan (http://www.oppostore.com.my/F1s_preorder/) bermula 6 Ogos lalu dan berakhir 19 Ogos ini.

OPPO F1s tampil dengan penambahbaikan kamera depan 16MP dan enjin 4.0 Beautify. Lihat sahaja selfie Ayda Jebat menggunakan kamere depan OPPO F1s yang mempunyai 16MP dan enjin 4.0 beautify. Korang nampak kan hasil selfie Ayda Jebat ni, memang cantik lah.

OPPO F1s terdapat ciri Various Filter yang membolehkan anda selfie tanpa mengedit gamba menggunakan aplikasi yang lain. Menarik kan? Maknanya anda boleh selfie dan terus upload ke social media. Jimat masa kan! Dah la kamera depan 16MP, kemudian tak perlu edit dah boleh terus muatnaik ke media sosial. Best betul!

OPPO F1s ini akan berada di pasaran tidak lama lagi, untuk waktu sekarang, korang boleh buat pra-tempahan OPPO F1s di http://www.oppostore.com.my/F1s_preorder/ sehingga 19 Ogos 2016.

Harga OPPO F1s ni memang sangat mampu milik, ia hanya RM1,198 sahaja. Jadi korang tunggu apa lagi, jom buat pra-tempahan sekarang! Dan jika anda bertuah pelakon terkenal Saharul Ridzwan mungkin akan menghantar sendiri OPPO F1s ke tangan anda.

Kalau korang nak menang lagi banyak hadiah pun boleh sebab Saharul Ridzwan akan adakan game untuk anda menang lebih banyak hadiah dari OPPO.

Ingat, mereka yang berpeluang menang hadiah ni hanya yang Pre–Order OPPO F1s sahaja di http://www.oppostore.com.my/F1s_preorder/. (Terhad kepada pelanggan pra-tempahan sahaja). Tarikh pra-tempahan akan ditutup pada 19 Ogos 2016.

Untuk dapatkan maklumat terkini berkenaan OPPO F1s, anda boleh ikuti OPPO Malaysia Facebook dan Instagram.


"Tunggu Saja, Jika Ada Majlis Saya Akan Beritahu Kemudian"

Baru-baru ini heboh mengenai berita pertunangan diantara pasangan kekasih, Wak Doyok dan Azrinaz Mazhar Hakim yang dilakukan secara tertutup. Bagaimanapun, bekas wartawan penyiaran itu masih belum bersedia untuk menjelaskan perkara berkenaan dan memilih untuk berdiam diri sahaja dah hanya akan memberitahu perkembangan mengenainya nanti kemudian.

“Saya terkejut dengan laporan berita itu. Apa yang saya boleh katakan, buat masa sekarang masih belum ada apa yang saya boleh kongsikan. Jika ada majlis antara kami, saya akan maklumkan. Namun, saya tidak berjanji untuk membuat sebarang pengumuman rasmi atau tidak. Jadi tunggu saja,” katanya kepada Harian Metro berhubung dengan perkara berkenaan.

Terdahulu, Mingguan Malaysia secara eksklusif telah melaporkan berita pertunangan diantara Wak Doyok dan Azrinaz Mazhar Hakim yang diadakan secara tertutup di kediaman Azrinaz, di Desa Hartamas, Kuala Lumpur. Malah difahamkan dalam majlis tersebut, ibu Wak telah menyarungkan cincin ke jari Azrinaz sebagai memeterai ikatan pertunangan diantara mereka.

Ketika diminta mengulas perkara berkenaan daripada Wak Doyok, tidak mengiyakan mahupun menafikan berita pertunangan itu, beliau lebih rela membiarkan orang ramai membuat spekulasi mengenai perkara itu dengan memilih untuk berdiam diri. Pada masa yang sama, beliau meminta untuk diberikan ruang untuk dirinya hidup dengan kehidupan beliau sendiri. (rkty/w)


"Saya Sudah Sedia Berkahwin, Teringin Mahu Ada Anak"

Kesibukan diri dengan kerjaya sebagai seorang selebriti membuatkan Farahdhiya tidak mempunyai masa untuk mencari cinta hati namun dirinya akui bahawa beliau sebenarnya teringin untuk mempunyai anak serta mendirikan rumah tangga. Malah kali terakhir beliau bertemu seseorang yang istimewa juga hampir setahun lepas namun mendapati tiada keserasian diantara mereka.

“Rasanya kali terkahir saya keluar bersama lelaki adalah sejak 10 bulan yang lalu. Itu pun sekali atau dua saja kerana tiada keserasian diantara kami. Kemudian apabila sudah sibuk bekerja, masa rehat saya banyak dihabiskan di rumah melakukan aktiviti seperti memasak dan bersenam. Sehinggakan kawan baik saya sendiri bising suruh saya keluar berjalan-jalan.

“Sejujurnya saya sudah bersedia untuk berkahwin. Saya pun teringin nak ada anak. Kawan baik saya semua sudah berumah tangga. Cuma sekarang ini saya sudah tidak larat nak berdating bertahun-tahun. Saya banyak membuang masa sebelum ini. Jika sudah jumpa yang serasi, saya mahu teruskan dengan ikatan yang sah,” katanya kepada Berita Harian Plus

Sementara itu, Farahdhiya turut menyangkal dakwaan bahawa dirinya sukar didekati kerana anggapan orang ramai mengatakan beliau seorang wanita high maintenance. Namun jelasnya, beliau sebenarnya seorang wanita yang sangat sederhana dan dirinya yang dilihat dalam kaca televisyen itu hanyalah di dalam dunia glamor dan berbeza dengan dirinya yang sebenar. (rkty/w)


Ana Dahlia Kahwin Lelaki Pilihan 31 Ogos Ini

Debaran menantikan hari perkahwinan yang bakal menjelang tidak lama lagi masih dirasai oleh Ana Dahlia walaupun pernah melalui pengalaman berkahwin sebelum ini. Namun baginya biarpun tarikh perkahwinan yang akan berlangsung pada 31 Ogos ini dirancang secara mengejut tetapi beliau yakin perkara baik seperti ini pasti akan dipermudahkan olehNya.

“Perkahwinan sebelum ini tidaklah begitu gementar. Mungkin kerana saya merasakan bahawa perkahwinan kali ini adalah yang terbaik buat diri saya. Lagipun sudah lima tahun saya bercerai. Saya tahu bergelar isteri adalah satu tanggungjawab yang besar dan saya sudah bersedia untuk semua itu. Apa yang penting, kami berdua dapat terima diri masing-masing”

“Saya tidak pernah komen apa-apa mengenai perkahwinan saya sebelum ini dan saya rasa tidak perlu untuk saya ulas. Semua pasangan ada masalah dan kadang-kadang, dari luar kita nampak hubungan pasangan itu utuh dan cantik, tetapi kita tidak tahu apa yang mereka sedang hadapi,” katanya kepada Utusan Online berhubung dengan perkara tersebut.

Seperti Ana, bakal suaminya juga pernah melayari perkahwinan dan melalui krisis perceraian beberapa kali bersama wanita yang sama. Dengan itu masing-masing lebih bersikap memahami dan tidak mahu mengungkit kisah terdahulu sebaliknya beliau dan bakal suami ingin membina rumah tangga yang lebih baik dan bahagia berbanding sebelum ini.

Terdahulu, Ana sebelum ini pernah mendirikan rumah tangga bersama Chef Riz Redzuan pada November tahun 2012. Selepas 11 bulan melayari bahtera perkahwinan mereka akhirnya berpisah. Tidak mendedahkan punca perceraian mereka, namun merasakan tiada persefahaman lagi diantara mereka selepas wujud permasalahan sejak tiga bulan perkahwinan. (rkty/w)


Neelofa Enggan Layan Kritikan, Mahu Beribadah Sebaiknya Di Mekah

Bakal menunaikan haji bersama ibu bapanya tidak lama lagi, Neelofa tidak menafikan bahawa antara perkara yang mahu dipohonnya di tanah suci Mekah nanti adalah mengenai jodohnya.

“Sesiapa sahaja yang berpeluang ke sana mengerjakan haji, pasti pelbagai niat dipasang. Jodoh salah satunya. Rugi kalau saya lepaskan peluang yang sukar untuk kita peroleh, bukan senang’kan?”

“Tapi tidaklah pasal jodoh semata-mata, kita doa untuk kelangsungan hidup. Perniagaan, kesihatan, keluarga dan semua benda kalau boleh kita nak doa dekat sana, tapi yang penting niat untuk beribadah,” kongsinya kepada Utusan Online.

Tambah Neelofa, dia juga enggan memikirkan tentang pelbagai kritikan yang dilemparkan kepadanya lebih-lebih lagi apabila gelaran Hajah dimilikinya setelah pulang dari mengerjakan haji nanti.

“Saya rasa itu tidak perlu difikirkan. Sekarang ini pun, banyak yang sudah mengkritik. Kita tidak akan dapat memuaskan hati semua orang. Apa pun yang kita lakukan, pasti ada mata yang memandangnya salah”

“Jadi kenapa saya perlu bazir masa memikirkan tentang itu semua. Saya serah bulat-bulat kepada Allah. Tawakal dan saya tahu, Allah maha pengampun. Siapa kita mahu menghukum sesama manusia,” katanya. (rtky/s)


Rozita Che Wan Kesal Dengan Pengurusan Kondo

Meluahkan rasa terkilannya kerana kehilangan kereta, Rozita Che Wan ternyata tidak berpuas hati dengan pihak pengurusan kondominium kediamannya selain menyifatkan ia sebagai sampah.

“Pengurusan kondominium di kediaman saya itu memang tidak boleh diharap dan saya anggap mereka seperti ‘sampah’. Saya bayar bil perkhidmatan setiap bulan tetapi keselamatan penghuni tetap tidak terjamin,” jelasnya kepada Harian Metro.

Tambahnya, sehingga kini belum ada perkembangan terbaru tentang kenderaannya itu kerana pihak polis masih menjalankan siasatan. Bagaimanapun dalam masa yang sama Che Ta juga tidak menolak kemungkinan untuk membeli kenderaan baru.

“Saya tak tahulah, tapi peluang untuk kereta itu ditemui semula macam tipis sahaja. Sebelum ini saya dengar orang yang kehilangan kereta, jarang yang berjaya dapatkannya semula”

“Bukan sedikit duit yang perlu dikeluarkan untuk membeli kereta baru. Namun saya tetap kena beli kereta yang besar juga untuk kemudahan ke tempat kerja. Buat masa ini saya belum putuskan untuk membeli kereta jenama apa kerana keselamatan belum tentu terjamin kalau pakai kereta yang mahal sekalipun,” katanya. (rtky/s)


"Biar Kami Saja Tau Punca Kami Berpisah"

Punca perpisahan diantara pasangan kekasih, Fattah Amin dan Sherry Ibrahim yang tidak diketahui membuatkan ramai yang tertanya-tanya mengenainya sehingga timbul pelbagai spekulasi. Antaranya adalah dakwaan yang mengatakan bahawa Fattah memutuskan hubungan cinta tersebut kerana namanya yang semakin papular, namun beliau menafikan tuduhan itu.

“Bukan sebab sudah jadi popular saya berpisah dengan dia. Spekulasi yang bertebaran ini tidak benar, mustahil saya sudah popular dan mahu berpisah dengan orang yang kita sayang. Saya harap sangat mereka di luar sana tidak meneruskan anggapan ini. Sebelum berpisah beberapa bulan lalu kami memang ada berbincang, tetapi menemui jalan buntu dan berpisah saja”

“Bagi saya penting untuk kami berdua simpan sahaja sebab sebenar kenapa kami berpisah. Sebab puncanya terlalu peribadi dan biarlah kami sahaja yang tahu. Sekarang ini saya tidak bermusuh dengan Sherry bagi saya dia masih seorang kawan. Saya berpisah dengan dia cara baik, malah kami tidak ada masalah besar pun,” katanya kepada Utusan Online mengenai perkara itu.

Dalam pada itu, Fattah juga turut meluahkan keinginannya untuk mendirikan rumah tangga suatu hari nanti, dan baginya kecewa dalam percintaan terdahulu tidak membuatkan beliau trauma untuk kembali bercinta. Namun katanya, buat masa sekarang masih belum ada sesiapa yang istimewa bertakhta di hatinya dek kerana terlalu sibuk dengan urusan kerjaya yang padat.(rkty/w)


Produk Kesihatan Duke: Membeli, Berniaga Sambil Beramal!

Pada masa kini ramai yang mula melihat bidang perniagaan sebagai punca untuk mencari pendapatan sampingan namun masih ramai juga yang tidak tahu bagaimana mahu memulakannya. Jangan risau, kini peluang perniagaan menarik menanti anda!

Sebuah jenama yang juga mendapat kerjasama daripada D’Herbs iaitu DUKE sedang mencari stokis dan ejen bagi pelbagai produk kesihatan mereka. Malah Datuk Ustaz Kazim Elias selaku duta produk kesihatan ini sendiri juga mengamalkannya dan menjadi rahsia beliau kekal cergas.

Madu merupakan bahan semulajadi yang mengandungi kandungan nutrisi yang sangat tinggi. Madu yang berkualiti tinggi dipilih untuk menghasilkan Madu Intisyam yang dapat membantu mengembalikan kekuatan tubuh. Selain menambah kelazatan pada makanan, Madu Intisyam juga cepat menyerap dan tidak menganggu selaput dinding pada sistem penghadaman.

Selain itu, DUKE juga memperkenalkan Kismis Intisyam yang terkenal dengan kebaikannya untuk membantu menguatkan daya ingatan, mencerdaskan minda selain mencerahkan penglihatan. Kismis yang diimport dari Timur Tengah ini diperkaya dengan vitamin A,B, dan C.

Minuman lazat yang diperbuat daripada campuran bahan-bahan berkhasiat seperti Madu, Zaffarab, Habbatussawda dan Gingko Bilona, Air Minuman Intisyam dapat membantu mencedaskan minda, menambahkan tenaga anda. Minuman ini juga mempunyai rasa manis semulajadi stevia yang tidak memudaratkan kesihatan.

Bukan itu sahaja, DUKE juga mempunyai minuman botani yang dihasilkan daripada khasiat campuran buah durian belanda serta gabungan herba traditional. Jus Intisyam ini sesuai diamalkan oleh setiap peringkat umur kerana ia mampu memperkukuhkan sistem antibodi dan membantu mencegah penyakit. Amalkan setiap hari untuk merasai sendiri keberkesanannya.

Bukan sahaja berkhasiat malah semua produk ini juga boleh dimiliki dengan harga mampu milik. Keuntungan perniagaan yang diperolehi pula disumbangkan kepada Pusat Pendidikan Al-Barakah, jadi sambil membeli atau berniaga bolehlah kita beramal sekali menerusi produk DUKE ini.

Jadi tunggu apa lagi, bagi yang berminat ingin menjadi stokis atau ejen jualan DUKE, boleh hubungi Hafiz (016 8449890), Syima (012 2399987) atau Hamzie (011 12252288) untuk sebarang pertanyaan bagaimana mahu menjadi salah seorang stokis dan agen kepada produk terbaik ini.


"Kalau Gosip Tulislah Seperti Gosip"

Terkejut kerana dikatakan sudah berkahwin dengan kerabat Pahang, penyanyi terkenal Indonesia, Datuk Rossa tampil menafikan dakwaan berkenaan. Selain itu beliau turut meluahkan rasa kecewa terhadap individu yang menyebarkan fitnah tersebut disamping bimbang dengan tanggapan negatif yang akan diterimanya kesan daripada cerita tidak benar ini.

“Sebaik membaca artikel yang dikirimkan seorang teman, saya terkejut kerana cara penyampaiannya seolah-olah ada saksi di tempat kejadian, walhal perkara itu tidak benar. Saya tidak marah, tetapi kecewa kerana cerita itu seperti mengesahkan saya berkahwin, kalau gosip, tulislah seperti gosip. Saya berharap orang tidak cepat membuat tanggapan negatif”

“Ramai teman saya di Malaysia termasuk kerabat negeri itu sendiri tidak percaya dengan gosip itu. Mujurlah keluarga saya tidak tahu cerita ini. Apa yang penting, kekasih saya juga tidak percaya cerita itu. Jikalau ada foto yang menunjukkan hal terbabit, tolong kongsikan. Tetapi, jika tiada bukti, tidak elok ditulis,” katanya kepada Berita Harian Online berhubung dengan perkara itu.

Terdahulu, Rossa sekali lagi dihimpit kontroversi apabila didakwa sedang menjalinkan hubungan istimewa dengan kerabat Malaysia. Namun sekali lagi beliau menafikannya dengan menjelaskan bahawa hubungan yang terjalin itu hanyalah sebagai kenalan baik sahaja sebagaimana beliau sering menerima undangan ke istana untuk membuat persembahan nyanyian. (rkty/w)


Adira AF Terus Positif, Mahu Suami Adil

Mengakui bahawa dirinya sakit hati apabila mengetahui tentang video suaminya merangkul pinggang Ruhainies, Adira AF bagaimanapun tidak cepat melatah malah turut memberi kebenaran untuk suaminya berkahwin lain.

“Sebagai isteri dan ketika itu sedang mengandung, bila dapat tahu mengenai video tersebut, tipulah kalau saya tak sakit hati tetapi bila tahu cerita sebenar kenapa benda itu terjadi, saya sudah okey”

“Saya tidak ada masalah jika dia ingin berkahwin tiga atau empat sekali pun. Janji, dia boleh jaga semua isterinya dengan baik. Jangan kahwin selagi tidak boleh berlaku adil,” jelasnya kepada Kosmo! Online.

Selain itu tambah Adira, di dan Ruhainies kini tidak bermusuh atau menyimpan apa apa perasaan marah malah tambah Adira, wanita juga seharusnya mempunyai perancangan dan juga simpanan kewangan sendiri untuk masa hadapan selain turut berfikiran positif dalam menghadapi kehidupan seharian. (rtky/s)


"Kami Masih Bahagia Seperti Dulu"

Pengasas Produk kecantikan Qu Puteh, Datuk Seri Hasmiza Othman menafikan dakwaan orang ramai mengenai status perkahwinannya yang dibina sejak 10 tahun lalu bergolak. Katanya, perkara itu mungkin berbangkit berikutan kerjaya suaminya, Fairuz Ahmad yang sibuk sebagai ejen insurans menyebabkan beliau jarang berada dengannya.

BACA: Datuk Vida Rancang Beli Kereta RM14.5 Juta Untuk Anak 9 Tahun

“Kami masih suami isteri dan bahagia seperti dulu. Orang kata suami saya tidak perlu bekerja selepas berkahwin dengan saya tetapi dia bukan jenis lelaki yang suka menumpang kesenangan hasil perkahwinan kami. Walaupun kami sudah berkahwin, dia masih setia dengan kerjaya yang diceburinya sejak 10 tahun lalu. Saya pun tidak halang dia.

“Baru-baru ini kami sekeluarga bercuti bersama rakan-rakan di Royal Belum Resort, suami saya ada sekali. Kami ada bergambar bersama cuma dia tak selalu ada dalam video yang saya rakam untuk dikongsi bersama peminat. Kalau saya ajak bergambar, dia amat sporting tapi dia tak adalah nak sentiasa ada dalam gambar atau video yang saya ambil”

Sementara itu apabila ditanyakan mengenai cahaya mata, Dato Vida memberitahu bahawa keinginannnya untuk mendapatkan zuriat pada perkahwinan ini sudah pasti namun setakat ini masih belum ada rezeki lagi. Namun beliau percaya dengan kehadiran cahaya mata itu nanti mampu mengukuhkan hubungan suami isteri diantara beliau dan suami. (rkty/w)


Pekin Ibrahim Tak Kisah Filem Dipertikai

Gara-gara pencalonan filemnya dalam beberapa kategori dalam Festival Filem Malaysia ke-28 (FFM28) dipertikai oleh sesetengah pihak, Pekin Ibrahim tidak pernah mengambil peduli akan perihal itu malah bersedia untuk dikritik supaya dapat memperbaiki seterusnya menghasilkan karya yang lebih baik lagi di masa hadapan.

“Saya buat relaks sahaja dan tak kisah. Sekurang-kurangnya orang buka mata, saya ada filem juga. Ini bukan Personal tetapi ini soal industri. Kalau nak bercakap buat filem sendiri, katanya yang ditemui di Majlis Sidang Media FFM28.

Sementara itu, Pekin turut berkata dia tidak menyangkakan bahawa filem Mat Moto yang juga filem sulung arahannya itu dicalonkan dan dipertandingkan dalam beberapa kategori utama.

“Saya tak sangka langsung kerana dicalonkan dan saya buat filem untuk seni dan bisnes biar dia seiring. Sekiranya berjaya ianya satu bonus,” katanya kepada Rotikaya. (rkty/h)


Raja Ilya Enggan Terburu Buru Soal Kahwin

Kisah percintaan jarak jauh antara Raja Ilya bersama kekasihnya yang berasal dari Eropah, membuatkan pelakon ini tidak mahu terburu-buru untuk mengakhiri zaman bujangnya malah dia hanya mampu menyerahkan segala ketentuan takdir kepada Tuhan.

“Saya masih ada lagi bersamanya cuma masing-masing sibuk dan belum mahu mengakhiri zaman bujang,” katanya yang ditemui di Majlis Sidang Media Festival Filem Malaysia Ke-28 (FFM28).

Tambahnya lagi, walaupun sudah meningkat usia, ibubapanya tidak pernah memaksanya untuk berkahwin. Kekasihnya pula, bukanlah seorang yang beragama Islam, pun begitu hubungan mereka baik walaupun hanya bersua melalui Skype.

“Hubungan saya sangat complicated di mana dia seorang yang kuat agamanya, tetapi hubungan kami berjalan dengan baik. Dia seorang yang open minded malah dia lebih tahu agama Islam daripada saya sendiri,” katanya.

Raja Ilya turut berkata sekiranya agama menjadi penghalang kepada percintaan mereka, dia bersedia untuk mengundurkan diri.

“Kalau agama menjadi penghalang, mungkin saya akan berundur. Apa-apa pun kalau ada jodoh, adalah,” katanya kepada Rotikaya. (rtky/h)


Abam (Bocey) Rancang Tunaikan Umrah Disember Depan

Bagi memenuhi permintaan ibu tersayang, pelakon dan pelawak, Abam Bocey memberitahu bahawa beliau dan keluarga merancang untuk menunaikan ibadah umrah pada penghujung tahun ini. Sementara itu, beliau dan keluarga bakal berada di tanah suci Mekah bermula pada 5 hingga 16 Disember depan, mengikut pakej ditetapkan oleh syarikat penganjur.

“Saya rasa sudah tiba masanya untuk menjejakkan kaki ke tanah suci Mekah untuk menunaikan umrah, sekali gus menyempurnakan hasrat ibu saya sejak dulu lagi. Syukurlah kerana wang juga dirasakan sudah mencukupi manakala tubuh badan pula masih sihat untuk beribadat. Mengikut perancangan, saya sekeluarga bakal berangkat pada Disember nanti.

“Cuma, adik bongsu saja tidak turut serta kerana isterinya sedang sarat mengandung dan dijangka bersalin waktu itu. Pihak penganjur umrah pula menyuarakan hasrat meminta kerjasama saya untuk menguar-uarkan perkara ini kepada umum. Lebih meriah sekiranya ada antara peminat yang terbuka hati untuk turut serta,” katanya kepada Berita Harian Online.

Dalam perkembangan kerjaya pula, Abam yang kini sedang sibuk kerana terlibat dengan program Super Spontan dan Kelab Komedi sepanjang bulan ini terpaksa memilih untuk mengosongkan jadual kerjanya bagi memberikan komitmen sepenuhnya terhadap semua program tersebut supaya tidak menyusahkan mana-mana pihak kerana kepadatan jadual kerjanya. (rkty/w)


Awal Ashaari, Scha al-Yahya Akui Tumpang Rezeki Lara Alana

Bukan sahaja mempunyai pengikut di laman Instagram seramai lebih 2 juta, kini Lara Alana juga mempunyai rancangan realiti sendiri iatu Lara Oh Lara yang akan disiarkan pada 17 Ogos ini. Berikutan dengan itu Awal Ashaari dan isteri, Scha al-Yahya akui rezeki mencurah-curah dari anaknya itu membuatkan mereka banyak menumpang rezeki Lara.

“Alhamdulillah, rezeki dia mencurah-curah dan kami pun menumpang sahaja. Tapi saya hanya ambil yang bersesuaian dan tidak menganggu pembesaran dia seperti kanak-kanak lain. Lara ada peminat yang terlalu obses dengan dia sehinggakan jika saya tidak muat naik gambar terbaru dia, mereka akan masuk ke Instagram saya atau isteri Scha Alyahya”

“Mereka minta gambar dan video terbaru Lara kerana rindu nak tengok. Kadang-kadang bukan tidak mahu muat naik tapi tiada yang menarik untuk dikongsi. Kadang-kadang ada yang marah-marah dan bagitahu sesuatu cara yang saya lakukan adalah salah dan jangan buat begitu. Mereka terlalu perihatin dengan apa sahaja yang saya buat terhadap Lara”

“Saya tidak rimas tetapi bersyukur kerana ramai yang sayangkan dia. Cuma saya sedar dalam ramai-ramai ada juga yang tidak sukakan dia, biasalah tidak semua orang suka cara kita,” katanya kepada m Star Online mengenai sokongan peminat terhadap perkembangan terbaru Lara yang kini mempunyai pengikut kini mencecah 2.1 juta di laman Instagram.

Disebalik perasaan teruja dapat merakam dan berkongsi pengalaman membesarkan anaknya didalam program itu bersama peminat, Awal pada masa yang sama berasa gementar memikirkan respons orang ramai mengenai cara mereka membesarkan Lara jika ada tersalah silap dan tidak diterima oleh masyarakat sekaligus akan mendapat kritikan negatif. (rkty/w)


"Modal Saya Pikat Adira Sebelum Kahwin Kosong Wang Ringgit"

Berharap kontroversi lalu tidak terus jadi bahan kecaman buat kedua-dua isterinya, Datuk Seri Adnan Abu berkongsi bahawa dirinya tidak menggunakan wang ringgit untuk memikat isterinya yang kedua, Adira sebelum berkahwin. Sebaliknya, beliau lebih terpaut dengan keikhlasan yang ditunjukkan oleh isterinya itu membuatkan beliau jatuh hati.

“Ketika pertama kali saya mengenali Adira, saya yakin dengan keikhlasan dirinya. Malah saya tidak pernah memewahkan dia dengan apa-apa material sebelum kami berkahwin. Jadi modal saya untuk mengurat dia memang kosong wang ringgit. Sebab itu saya tidak kisah dengan pandangan orang luar ke atas diri saya, janji kedua isteri saya ini memahami”

“Sebab itu saya tidak kisah tentang pandangan orang luar ke atas diri saya, janji dua isteri saya ini memahami. Sebab itu permintaan saya mudah, jangan kecam isteri-isteri saya, cukup kecam saya seorang. Mereka adalah isteri yang baik tetapi saya saya sahaja yang suka timbulkan masalah,” katanya kepada Projek MMO berhubung dengan perkara itu.

Selain itu, Dato Red akui bahawa berita kehamilan Adira yang kini sudah memasuki 10 minggu merupakan detik yang terindah buat dirinya untuk melupakan semua kemelut yang berlaku dalam rumah tangganya. Malah isteri pertamanya, Datin Norshafila Hassim memberikan nasihat kepada Adira untuk menjaga kandungan beliau dan tidak terlalu stress.

Terdahulu, Adira disahkan hamil selepas Dato Red sendiri berkongsi berita itu di laman Instagram selepas membuat pemeriksaan. Bercakap mengenai jantina bayi pula, Dato Red mengimpikan seorang cahaya mata lelaki dan selepas lama merancang kini beliau sedang memikirkan untuk membawa Adira berbulan madu di bumi Eropah jika diizinkan oleNya. (rkty/w)


"Saya Rasa tenang Selepas Bertudung"

Selepas mula memuat naik gambar imej bertudung sejak kebelakangan ini, Ella akui telah membuat keputusan untuk berhijab sejak Ramadhan lalu dan merasakan sudah tiba masanya untuk mengubah penampilan beliau ke arah yang lebih baik. Berikutan dengan perubahan itu juga, Ella memberitahu beliau berasa lebih tenang dan yakin dengan imej baru itu.

“Saya tidak tahu ingin cakap macam mana tentang apa yang saya rasa, tetapi yang penting saya rasa sangat tenang. Ia bermula pada Ramadan lalu, dimana saya berborak-borak dengan suami dan dia bertanyakan kepada saya, adakah saya mahu bertudung. Jadi saya terus cakap ya, saya mahu bertudung. Dan dia sangat gembira dengan keputusan saya lakukan ini.

“Saya suka lihat penampilan kakak saya sejak dia bertudung, dia lebih tenang dan bergaya. Tudung sangat sesuai dengan wajah dia sehingga saya rasa ingi bertudung juga. Dia juga galakkan keputusan saya itu dan bantu saya untuk cari fesyen tudung yang sesuai untuk saya,” katanya kepada m Star Online berhubung dengan penghijrahan beliau sejak Ramadhan lalu.

Bagaimanapun beliau menolak dakwaan dimana imej bertudung itu akan membataskan kerjayanya sebagai penyanyi rock dengan merasakan beliau masih individu yang sama seperti dahulu yang tetap menyanyikan lagu-lagu rock di setiap persembahan. Namun mungkin tidak terlalu lincah seperti dulu dan mengenakan pakaian yang bersesuaian dengan imej sekarang.

Sementara itu Ella juga berkongsi bahawa sejak tampil dengan imej baru, ramai peminat memuji penampilan terbaru beliau di laman sosial. Pada masa yang sama beliau mengharapkan peminat memberi sokongan terhadap keputusan yang dilakukannya. Walauapapun semoga Ella terus istiqamah dengan setiap apa yang dilakukan dan menjadi yang lebih baik. (rkty/w)


Emma Maembong Nafi Ada Hubungan Cinta Dengan Nazrief Nazri

Gara-gara memuat naik gambar berdua bersama pelakon, Nazrief Nazri di laman Instagram, Emma Maembong dikatakan sedang menjalinkan hubungan istimewa bersama jejaka tersebut. Emma yang terkejut dengan berita tersebut tidak menyangka tindakannya itu boleh mengundang gosip seperti ini dan menafikan terdapat hubungan cinta diantara mereka.

“Lucu juga mengenangkan gambar saya dan Nazrief yang kebetulan berada dalam sebuah majlis baru-baru ini sudah mencetuskan gosip baru. Macam mana boleh ada hubungan, berjumpa atau berhubung di telefon juga tidak pernah. Dalam drama itu pun kami baharu saja dipertemukan dalam satu babak. Sudah-sudahlah menyebarkan perkara tidak benar.

“Tidak perlu timbulkan spekulasi ini apatah lagi di saat ayah saya masih tidak sihat selepas kejadian samun Khamis lalu. Berilah ruang untuknya berehat daripada mendengar semua cerita palsu ini,” katanya kepada Berita Harian Online berhubung spekulasi mengaitkan beliau dan Nazrief yang kebetulan hadir sedondon dalam satu acara baru-baru ini.

Dalam masa yang sama, mendengar gosip liar seperti ini membuatkan Emma berasa orang ramai seperti bersikap tidak sensitif apabila ia digembar-gemburkan ketika bapanya masih terlantar di hospital berikutan kejadian samun yang menimpa bapanya baru-baru ini, serta meminta orang ramai untuk tidak berterusan melemparkan tuduhan tanpa usul periksa.

Terdahulu, bapa Emma, Ismail Maembong cedera ditetak di kepala dan tangan dipercayai ditetak oleh penyamun dalam satu kejadian ragut yang berlaku di bangunan Gabungan Persatuan Penulis Nasional Malaysia (GAPENA) baru-baru ini. Setakat ini pihak polis sedang berusaha menyiasat kes ini, manakala bapa Emma dikhabarkan sedang beransur pulih. (rkty/w)


"Nafkah Bulanan RM4,000 Itu Mengarut"

Selepas diperintah oleh mahkamah untuk membayar nafkah bulanan kepada dua anaknya yang sedang berada dalam jagaan bekas isteri, Rozana Misbun hari ini, Awie menganggap jumlah bayaran tersebut sebagai mengarut dan tidak masuk akal. Malah beliau juga enggan membayar nafkah terbabit yang dilihat tidak mengambil kira pendapatan keseluruhan yang diterimanya.

“Jumlah itu tidak munasabah bagi saya kerana mahkamah hanya fikir pendapatan tetap saya dan tidak fikir keseluruhan pendapatan saya setiap bulan,” katanya kepada m Star Online mengenai perintah mahkamah yang mengarahkan beliau membayar nafkah bulanan kepada dua anaknya yang berada dalam jagaan bekas isteri sebanyak RM4,000 berkuatkuasa serta merta

Terdahulu, Mahkamah Rendah Syariah memerintahkan Awie membayar nafkah sebanyak RM4,000 sebulan berkuatkuasa serta merta kepada dua anaknya Putra Ahmad Rezzki, Putri Qaseh Antasha. Perintah berkenaan dikeluarkan oleh hakim syarie, Che Saupi Che Husin selepas mengambil kira kemampuan Awie selaku defenden dan serta keterangan Rozana selaku plantif.

Jumlah bayaran yang diperintahkan adalah merangkumi perbelanjaan makan-minum, pakaian, perubatan, pendidikan, kos perbelanjaan harian sekolah dan lain-lain sebanyak RM3,000 manakala kos tempat tinggal sebanyak RM1,000. Pihak mahkamah memerintahkan agar Awie memasukan wang berkenaan dalam akaun anak-anaknya pada 5 haribulan pada setiap bulan. (rkty/w)


Awie Diarah Bayar Nafkah Anak RM4,000 Berkuatkuasa Serta Merta

Mahkamah Rendah Syariah memerintahkan Awie membayar nafkah sebanyak RM4,000 sebulan berkuatkuasa serta merta kepada dua anaknya yang kini berada dalam jagaan bekas isteri, Rozana Misbun. Perintah berkenaan dikeluarkan oleh hakim syarie, Che Saupi Che Husin selepas mengambil kira kemampuan Awie selaku defenden dan serta keterangan Rozana selaku plantif.

Memetik laporan m Star Online, pihak mahkamah turut memerintahkan agar Awie memasukan wang berkenaan dalam akaun anak-anak beliau yang dibawah penjagaan Rozana pada 5 haribulan pada setiap bulan. Manakala bagi wang perbelanjaan pada musim perayaan seperti Aidilfitri dan Aidiladha, masih tiada jumlah ditetapkan oleh mahkamah dan terpulang kepada Awie.

Jumlah bayaran yang diperintahkan adalah nafkah bulanan yang merangkumi perbelanjaan makan-minum, pakaian, perubatan, pendidikan, kos perbelanjaan harian sekolah dan lain-lain sebanyak RM3,000 manakala kos tempat tinggal sebanyak RM1,000. Dua anak mereka adalah Putra Ahmad Rezzki, Putri Qaseh Antasha, dan Putra Ahmad Merah yang tinggal bersama Awie.

Sementara itu pada awal Jun lalu, vokalis Wings itu sekali lagi telah melangsungkan pertunangan dengan Sharifah Ladyana di Hotel Vistana, Pulau Pinang yang hanya dihadiri keluarga dan rakan terdekat sahaja. Berita pertunangannya itu juga telah disahkan sendiri oleh Awie, bagaimanapun masih tiada tarikh tetap ditentukan untuk melangsungkan hari perkahwinan. (rkty/w)


Adira AF Alami Alahan Teruk, Kurang Gemar Bau Suami Ketika Mengandung

Sejak berita gembira kehamilan baru-baru ini, Adira AF akui dirinya mengalami alahan yang sangat teruk disaat usia kehamilannya kini berusia 10 minggu. Kongsinya lagi, berat badannya juga mula turun mendadak dalam masa seminggu hamil kerana asyik muntah selepas makan, selain kurang gemar bau suaminya yang berkemungkinan daripada pembawaan budak.

“Selama ini saya tidakk suka makan kari tetapi sejak mengandung ini, saya hantu kari. Setiap hari mesti saya rasa nak makan kari. Kalau tak dapat makan kari pun, lalu kedai mamak pun saya sudah okey. Selain itu juga, sejak mengandung saya suka tengok muka orang yang mempunyai darah campuran dan juga melihat pelakon Hindustan menari”

“Saya sudah susut tiga kilogram daripada 43 menjadi 40 kilogram dalam masa seminggu hamil. Mana tidaknya, tiap kali makan saya pasti akan muntah semula,” katanya kepada portal My Artis bercerita mengenai pengalamannya yang mengalami alahan teruk ketika sedang mengandung dan sudah memasuki usia kehamilan berusia 10 minggu.

Sementara itu, Adira memberitahu bahawa dirinya tidak kisah mengenai soal jantina bayi pertama beliau bersama suami, Dato Red kerana apa yang lebih penting bagi dirinya keadaan bayi tersebut dapat dilahirkan dengan sihat. Namun apa yang lebih menarik lagi adalah, bayinya itu dijangka dilahirkan sama tarikh dengan kelahiran suaminya iaitu 22 Mac.

Ketika ditanya mengenai perkembangan hubungan diantara beliau dan suami selepas kontroversi video mesra diantara Dato Red dan Ruhainies terjadi, Adira memberitahu sejujurnya beliau tidak kisah jika suaminya mahu berkahwin lagi, asalkan tanggungjawab beliau sebagai seorang suami dapat dijalankan dengan baik dan mampu berlaku adil. (rkty/w)


Kamal Adli Nafi Hubungan Cinta Dengan Emma Maembong Sudah Berakhir

Umum sudah pun mengetahui pergolakan yang melanda hubungan cinta diantara Kamal Adli dan Emma Maembong yang sedang berantakan. Baru-baru ini dikhabarkan sebuah laporan mendedahkan bahawa hubungan cinta mereka sudah lama berakhir, namun Kamal tampil menafikannya dengan meminta orang ramai untuk tidak terus menerima berita menerusi orang luar.

“Jangan dengar cakap orang luar tentang hubungan saya dan Emma, selagi ianya belum keluar dari mulut kami berdua bermakna hubungan kami masih belum lagi berakhir. Saya sudah bertemu dengan Emma dan kami berdua sedang berusaha memperbaiki hubungan ini. Saya sudah penat nak melayan berita begini, biarlah orang ramai mahu cakap apa tentang hubungan kami”

“Saya nak berdiam sahaja dan kalau betul kami sudah putus saya akan beritahunya sendiri,” katanya kepada m Star Online ketika diminta mengulas mengenai laporan yang mengatakan bahawa hubungan cinta diantara mereka sudah pun berakhir. Malah laporan itu turut memberitau berita perpisahan tersebut disahkan oleh seorang rakan rapat aktres berkenaan.

Sementara itu, Kamal dalam masa yang sama turut berkongsi perkembangan terbaru mengenai hubungan mereka berdua, dimana beliau memberitahu bahawa beliau telah bertemu dengan Emma sejurus pulang daripada penggambaran di Barcelona, Sepanyol beberapa hari lalu untuk memperbaiki hubungan mereka yang dikatakan hambar sejak beberapa minggu lalu.

Terdahulu, pergolakan hubungan cinta mereka telah diketahui ramai apabila masing-masing dilihat tidak lagi memuat naik gambar bersama. Namun disebalik keretakan hubungan itu timbul pula isu pihak ketiga yang dikaitkan dengan pelakon, Fathia Latiff tetapi beliau menafikannya dan menjelaskan hubungannya bersama Kamal hanyalah atas dasar profesional. (rkty/w)


"Maaf Saya Tidak Mahu Komen"

Berikutan berita isteri, Zila Seeron yang didapati ditangkap khalwat bersama kekasih semalam, Along Cham enggan memberikan sebarang komen mengenai perkara itu. Umum mengetahui tentang pergolakan perkahwinan pasangan ini dimana masih didalam proses penceraian dan beliau yang dihubungi menerusi aplikasi Whatsapp, memilih untuk berdiam diri.

“Maaf, saya tidak mahu komen,” katanya kepada Astro Gempak ketika diminta mengulas lanjut mengenai berita tangkapan khalwat yang melibatkan isteri beliau dengan seorang lelaki yang juga suami orang yang berusia 30 tahun di sebuah apartmen di Bukit Jalil.

Terdahulu, Zila Seeron dilaporkan telah ditangkap khalwat dengan seorang lelaki yang juga merupakan kekasih beliau. Ketika tangkapan dilakukan, Zila ditemui bersembunyi di belakang almari di dalam bilik sementara lelaki terbabit berada di ruang tamu rumah tersebut selepas pintu dipecahkan oleh Jabatan Agama Islam Wilayah Persekutuan (JAWI).

Sementara itu, ketika serbuan dilakukan penguatkuasa JAWI telah meminta pintu rumah tersebut dibuka sebelum seorang lelaki membuka pintu dan menutupnya semula. Namun selepas 30 minit menunggu pintu dibuka dan tiada kerjasama daripada pemilik rumah, pintu terpaksa dipecahkan sebelum pemeriksaan dilakukan oleh beberapa orang pegawai JAWI.

Siasatan kes berkenaan dijalankan mengikut Seksyen 27 Akta Kesalahan Jenayah Syariah Wilayah Persekutuan dan jika disabitkan kesalahan, denda tidak melebihi RM2,000 akan dikenakan atau penjara tidak melebihi dua tahun atau kedua-duanya sekali. (rkty/w)


Isteri Along Cham Ditangkap Khalwat Dengan Kekasih

Sebelum ini, kisah rumahtangga Along Cham yang berantakan serta dalam proses penceraian menjadi topik hangat di sosial media. Sementara itu, melalui laporan mStar Online, isteri Along iaitu Zila Seeron, telah ditangkap khalwat bersama kekasih.

Melalui laporan awal Harian Metro, seorang penyanyi yang juga isteri kepada seorang pelakon dan pelawak ditahan disyaki berkhalwat di sebuah apartmen teman lelakinya di Bukit Jalil.

Wanita yang juga penyanyi berusia 28 tahun itu ditangkap berkhalwat oleh Jawi dan ditemui bersembunyi di belakang almari di dalam bilik dan seorang lelaki berusia 30-an yang juga suami orang berada di ruang tamu selepas pintu dipecahkan Jawi.

Ketika serbuan, penguatkuasa Jawi meminta pintu rumah dibuka sebelum seorang lelaki membuka pintu dan menutupnya semula. Selepas 30 minit menunggu pintu dibuka dan tiada kerjasama daripada pemilik rumah, pintu terpaksa dipecahkan sebelum pemeriksaan dilakukan.

Siasatan dijalankan mengikut Seksyen 27 Akta Kesalahan Jenayah Syariah Wilayah Persekutuan dan jika disabitkan kesalahan denda tidak melebihi RM2,000 akan dikenakan atau penjara tidak melebihi dua tahun atau kedua-duanya sekali. (rtky/s)


Mira Filzah Punca Fattah Amin Dan Sherry Ibrahim Putus Cinta?

Nampaknya kisah putus cinta di antara Sherry Ibrahim dan juga Fattah Amin tidak berkesudahan apabila ada pihak yang menyampaikan kepada ruangan Cik Pang di Harian Metro bahawa keakraban di antara Mira Filzah dan juga Fatah menjadi punca.

Malah menurut dakwaan dalam kolum tersebut itu juga, Fattah sebenarnya sudah lama mahu memutuskan hubungan dengan Sherry kerana tidak tahan dengan sikap dramatis itu yang didakwa kuat cemburu dan terlalu mengongkong.

Kemudian, Fattah pula kini membuka syarikat pengurusan artis, Myfastyle Creative Sdn Bhd, menarik Mira Filzah untuk bernaung di bawah syarikat miliknya.

Apa pun apa yang disampaikan oleh kolum berkenaan hanyalah spekulasi semata-mata. Kami percaya Fattah dan Sherry mempunyai sebab tersendiri memutuskan hubungan mereka dan Mira Filzah juga tidak berniat untuk terlibat di dalam hubungan mereka. (rtky/s)


Ifa Raziah: Jangan Pertikai Gelaran Datuk Saya

Tidak mahu gelaran Datuk yang diterimanya terus dipertikai, Ifa Raziah menyatakan bahawa penganugerahan tersebut adalah sah dan seharusnya tidak dipersoalkan oleh mana-mana pihak.

“Ya… saya dikurniakan darjah kebesaran Ahli Setia Diraja dari sebuah negeri di Malaysia pada Januari 2016, ia bukan Datuk dari orang yang menyamar jadi sultan atau saya mendapat gelaran dari negeri seberang”

“Namun, tidaklah perlu untuk ia diheboh-hebohkan kerana saya hanya guna gelaran itu untuk majlis-majlis rasmi dan atas tujuan perniagaan sahaja. Saya menerima gelaran itu sebagai satu tanda penghormatan, tak kan pula saya nak menolaknya”

“Lagi pula gelaran itu diberikan dan bukannya saya yang minta. Dalam industri perniagaan ramai yang sudah tahu dan maklum tentang gelaran yang saya dapat ini, cuma di atas pentas, saya masih lagi Ifa Raziah yang dulu,” jelasnya kepada mStar Online.

Bagaimanapun menurut penyanyi ini, dia tidak mengambil serius jika masih ada pihak yang masih mempertikaikan kredibilitinya untuk menyandang gelaran berkenaan. (rtky/s)


Aliff Aziz Tak Mahu Ulang Kesilapan Lama

Merasakan dirinya mampu pergi jauh selain mengamalkan sikap sambil lewa, penyanyi Aliff Aziz menjelaskan bahawa perkara tersebut adalah nilai yang terpaksa dibayar apabila perkara tersebut hampir memusnahkan kerjaya dan kehidupannya.

“Dulu saya berasakan seperti boleh melangkah jauh dalam bidang seni, tetapi kerana sikap sambil lewa terhadap kerjaya dan hidup, semua itu musnah sekelip mata. Saya bagaimanapun bersyukur semua itu menjadi ruang untuk saya memperbaiki diri seterusnya menjadi insan lebih matang”

“Sebagai manusia biasa, saya tidak dapat lari daripada melakukan kesilapan. Saya tak dengar nasihat orang yang menyayangi diri saya ini. Saya anggap semua itu bayaran yang perlu saya terima akibat kesilapan diri sendiri,” katanya kepada BH Online.

Bersyukur di atas peluang untuk kembali menjalani kehidupan yang lebih baik, penyanyi ini tidak mahu perkara yang sama berulang kembali lebih-lebih dirinya kini bakal menempuh alam perkahwinan. (rtky/s)


Aznil Nawawi Elak Promosi Produk Terlampau, Takut Timbul Rasa Riak

Disaat ramai selebriti diluar sana berlumba mempromosikan produk kosmetik mereka dengan pelbagai cara, Datuk Aznil Nawawi pula lebih selesa mengambil pendekatan berserderhana memasarkan produk beliau, Anell by Aznil Nawawi bagi mengelakkan rasa riak dan tidak senang hati peniaga lain. Baginya namanya yang sudah kukuh sudah cukup untuk melariskan produk itu.

“Saya tidak mahu berkongsi jumlah barang yang sudah terjual atau bercakap berlebih-lebihan tentang produk kosmetik Anell. Saya lebih selesa mempromosikan produk itu secara bersederhana sahaja kerana nama saya sendiri pun orang sudah kenal. Bagi peniaga lain mungkin mereka perlu berbuat demikian untuk orang kenali dan tahu tentang produk mereka.

“Bukan apa, jika bercakap lebih-lebih boleh mendatangkan bahaya kepada keselamatan, timbul rasa dengki dan khianat, ilmu hitam atau taktik jahat daripada mana-mana pihak yang tidak berpuas hati. Saya mahu ia dijual secara sedang-sedang sahaja kerana saya yakin ia tetap akan mendapat perhatian,” katanya kepada m Star Online mengenai perkara itu.

Selain itu, beliau yakin dengan cara bersederhana dalam menjualkan sesuatu produk tanpa menggunakan promosi secara keterlaluan lebih berjaya. Malah pengguna produk juga akan rasa lebih hormat pada produk yang mereka gunakan seterusnya memberikan respon yang positif kerana setiap orang mempunyai tahap keberkesanan yang berbeza mengikut kulit.

Terdahulu, Aznil dilaporkan meraih keuntungan lebih daripada RM500,000 sejak pelancaran produk kecantikannya sendiri Anell pada 30 Mei lalu. Beliau yang turut terkejut dengan pencapaian produk itu berkongsi rahsia kecantikan yang diamalkannya sejak empat tahun dahulu menerusi produk tersebut, malah rata-rata memberikan respon yang memberangsangkan. (rkty/w)


Shaheizy Sam Terperangkap 7 Jam, Pesawat Mendarat Kecemasan

Baru-baru dikhabarkan Shaheizy Sam telah terbang ke Switzerland bagi menghadiri Festival Filem Locarno ke-69 yang turut menyaksikan filem lakonannya, Interchange ditayangkan. Di sebalik kegembiraan itu, Sam dikatakan berdepan situasi menakutkan apabila terperangkap didalam pesawat selama tujuh jam akibat insiden sebuah kapal terbang lain terbakar.

BACA: Shaheizy Sam, Isteri Tak Bertanggungjawab Isu Baju Raya Tak Siap

Peristiwa ngeri terbabit telah dikongsi oleh pengarah filem Interchange yang turut bersama Sam, Dain Said menerusi status di akaun Facebook. Berikutan kejadian itu, pesawat yang dinaiki oleh mereka terpaksa melakukan pendaratan kecemasan di Lapangan Terbang Antarabangsa Dubai disamping kehilangan bagasi ketika tiba di Lapangan Terbang Locarno.

“Sam terpaksa menunggu bagasinya untuk beberapa hari dan terpaksa membeli pakaian baharu sementara mendapatkan begnya semula. Cabaran buat Sam, dia mendapatkan semula bagasi berkenaan kira-kira dua jam sebelum majlis berprestij itu bermula,” katanya kepada Berita Harian Online menceritakan detik cemas yang dialami ketika dalam perjalanan ke Switzerland.

Terdahulu, filem itu mendapat pengiktirafan Festival Filem Locarno apabila dipilih untuk tayangan khas. Interchange dijadualkan berada di pawagam pada awal tahun 2017. Filem seram supernatural ini menggabungkan pelakon Malaysia dan Indonesia termasuk Nicholas Saputra, Prisia Nasution, Iedil Putra, Nadiya Nissa, Alvin Wong dan Chew Kin Wah. (rkty/w)


Polis Buru Suspek Rompak Bapa Emma Maembong

Bapa kepada Emma Maembong iaitu Ismael Maembong cedera ditetak di kepala dan tangan dipercayai ditetak oleh penyamun dalam satu kejadian ragut yang berlaku di bangunan Gabungan Persatuan Penulis Nasional Malaysia (GAPENA) petang semalam.

Melalui laporan BH Online, Timbalan Ketua Polis Daerah Dang Wangi, Superintendan Habibi Majinji, berkata berdasarkan siasatan awal, kedua-dua suspek terbabit berkulit gelap masuk ke dalam kawasan berkenaan sekitar jam 5.15 petang.

“Setakat ini pihak polis sedang berusaha mendapatkan maklumat penuh daripada mangsa sendiri yang masih menerima rawatan di Hospital Kuala Lumpur (HKL) disebabkan kecederaan yang dialaminya”

“Siasatan dijalankan mengikut Seksyen 324 Kanun Keseksaan atas kesalahan melakukan samun serta mendatangkan kecederaan,” katanya. Malah pihak polis juga mengalukan saksi kejadian yang mempunyai maklumat tampil untuk membantu siasatan.


Pelawak Veteran Pak Piee Meninggal Dunia

Takziah kami ucapkan kepada keluarga Pak Piee di atas pemergian pelawak veteran itu buat selamanya di rumah anaknya yang di Teluk Bahang, Pulau Pinang kira-kira pukul 9 malam Khamis, akibat sakit tua.

Melalui laporan mStar Online, anak kepada pelakon berkenaan, Subariah Shafiee, berkata, sejak seminggu lalu kesihatan arwah semakin merosot dan tidak lalu makan selain kelihatan penat.

“Kesihatan arwah ayah semakin teruk sejak minggu lalu sehinggalah pada malam ini (Khamis) dia menghembuskan nafas terakhir,” katanya. Jenazah Allahyarham akan dikebumikan di Tanah Perkuburan Islam, Teluk Bahang selepas solat Jumaat.

Sebelum ini Allahyarham pernah menjadi mangsa berita palsu tentang kematiannya. Malah beliau sendiri pernah meminta agar penyebaran berita palsu tersebut dihentikan. Arwah ketika hayatnya banyak berlakon dalam filem komedi antaranya Nana Tanjung, Anak Mami Kembali, Cinta Rosevilla, Bas Konduktor dan Mami Jarum. (rtky/s)


"Ini Bukan Soal Siapa Bayar Lebih Tinggi, Siapa Cepat Dia Dapat"

Terkilan dengan dakwaan mengatakan beliau semakin mendabik dada dengan membatalkan persembahan di saat akhir kerana mendapat bayaran yang rendah, Siti Nordiana tampil memberikan penjelasan. Menurutnya, beliau terpaksa membatalkan persembahan dari pihak penganjur itu kerana tidak menerima sebarang bayaran pada hari majlis tersebut berlangsung.

“Saya tahu siapa empunya cerita ini. Sebenarnya, memang saya sudah mengesahkan untuk tampil membuat persembahan dalam majlis tersebut. Tetapi, sehingga pada hari berlangsung majlis tersebut, pihak penganjur tidak memasukkan deposit bayaran. Sebagai seorang penyanyi, saya perlu beri keutamaan kepada yang membuat bayaran terlebih dahulu”

“Ini bukan soal bayaran siapa lebih tinggi. Ini soal siapa yang bayar duit deposit dahulu. Sejak dari dulu, sebelum Gegar Vaganza pun saya sudah menetapkan syarat sebegitu. Mana-mana penganjur yang ingin menjemput saya membuat persembahan, perlu membayar deposit. Jadi siapa cepat dia dapat konsepnya,” katanya kepada Utusan Online mengenai perkara itu.

Dalam masa yang sama, Nana turut meluahkan rasa sedih terhadap sikap sesetengah individu yang seolah-olah cuba menjatuhkan kerjaya beliau yang baru sahaja manapak naik setelah lama menyepi. Tambahnya lagi, gosip sebegini juga bukanlah sesuatu yang baru baginya, malah sudah berulang kali beliau menerima tuduhan yang sama oleh individu terbabit.

Tegasnya lagi, walaupun begitu banyak cerita tersebar mengatakan beliau sudah berubah atau berlagak sombong, tetapi pada hakikatnya, beliau masih individu yang sama sejak menjuarai pertandingan nyayian, Gegar Vaganza. Malah dengan berbekalkan perjalanan seni selama 17 tahun membuatkan beliau lebih matang menghadapi hasad dengki orang. (rkty/w)


"Biarlah Mereka Nak Kutuk Apa, Mereka Bukan Penentu Masa Depan Saya"

Baru-baru ini kecoh sebentar laman sosial apabila ramai selebriti mula berkongsi membantu mencari kenderaan MPV milik Rozita Che Wan yang hilang. Disebalik kesedihan itu, ada sesetengah pihak menyalahkan sikap Che Ta sendiri yang gemar menunjukkan kemewahan yang dimiliki menerusi laman sosial Instagram sehingga menyebabkan keretanya dicuri.

“Biarlah mereka nak kutuk apa. Saya tidak kisah dan tidak ambil peduli kerana mereka bukan penentu masa depan atau kehidupan saya. Kutukan seperti ini sudah biasa saya alami dan selama ini saya hanya menjadi diri sendiri. Saya cantik pun orang kutuk, ini kan pula kenderaan hilang, memang macam-macam lah orang akan fikir dan cakap pasal saya”

“Lumrah hidup menjadi anak seni, setiap perkara dilakukan pasti akan ada pihak yang memerhati. Sama ada mereka memuji atau pun mengeji saya tidak kisah,” katanya kepada Projek MMO mengenai sikap sesetengah orang ramai yang menganggap kejadian kereta beliau hilang baru-baru ini terjadi oleh kerana sifatnya yang suka menunjukkan kemewahan.

Terdahulu, menurut Ketua Polis Daerah Subang Jaya, ACP Mohammad Azlin Sadari, hasil dari pemantauan kamera litar tertutup CCTV di tempat kejadian mendapati dua suspek telah merempuh palang parkir sebelum melarikan kenderaan tersebut, namun menerusi rakaman tersebut wajah suspek kurang jelas dan menyukarkan proses pencarian suspek berkenaan.

Pada masa yang sama, ACP Azlin turut meminta bantuan orang ramai yang mengetahui sebarang maklumat mengenai kereta dengan nombor pendaftaran WWQ 93 supaya tampil menghubungi pihak polis bagi membantu siasatan. Selain kehilangan kereta yang dianggarkan bernilai RM200,000, beberapa barang berharga seperti beg tangan dan kasut turut dilarikan. (rkty/w)


Che Ta Tak Minat Promosi Produk Secara Ghairah, Punya Strategi Sendiri

Kebanjiran produk kecantikan dan juga produk penjagaan wanita di pasaran ternyata membuatkan persaingan bertambah hebat, namun bagi Che Ta yang turut menceburi bidang yang sama, pihaknya tidak berminat melakukan iklan promosi yang berunsur erotik.

“Ada juga saya lihat beberapa iklan yang agak erotik, tetapi saya tidak berminat menggunakan cara promosi seperti itu. Saya tidak mahu produk saya nampak murahan jika melakukan promosi yang keterlalu atau tampil dengan aksi kurang sopan”

“Mungkin ia akan menjadi viral, tetapi saya tak mahu produk yang dijual popular kerana pengiklanan sebegitu. Secara tidak langsung masyarakat melihat produk saya itu murah. Bagaimanapun, ia terpulang kepada cara masing-masing,” jelasnya kepada BH Plus.

Selain itu tambah Che Ta, dia mempunyai target dan juga perancangan tersendiri bagi memastikan perniagaan yang dilakukannya itu akan sentiasa mendapat permintaan di samping memastikan keuntungan sentiasa bergerak seiring. (rtky/s)


Keguguran Ketika Ramadan, Mila Jirin Redha Ketentuan Tuhan

Tidak mahu terus bersedih di atas perkara yang terjadi, penyanyi yang juga juara Akademi Fantasia musim kelima iaitu Mila Jirin mengakui redha apabila dirinya keguguran pada Ramadan lalu.

“Saya anggap bukan rezeki kami lagi menambah ahli keluarga, justeru reda berdepan suratan ini. Mungkin disebabkan saya terlalu aktif. Apa pun kami tidak berputus asa dan sentiasa berdoa dikurniakan cahaya mata secepat mungkin,” jelasnya kepada BH Online.

Percaya bahawa setiap perkara yang berlaku ada hikmah di sebaliknya, Mila dalam masa yang sama turut memberikan perhatian kepada perjalanan hidupnya yang kini lebih terarah kepada dunia perniagaan.

“Sejujurnya dunia nyanyian sudah jatuh nombor dua dalam kamus hidup saya. Ikutkan memang rindu mahu menyanyi tetapi bergelar anak seni bukan semudah yang disangka,” katanya. Apa pun, semoga Mila sentiasa kuat dalam menghadapi ujian yang mendatang. (rtky/s)


Sharifah Sakinah Selesa Jadi Diri Sendiri

Walaupun mempunyai adegan panas seperti aksi rogol dan beberapa babak ghairah yang dilakonkan dalam filem Pekak, pelakon Sharifah Sakinah menjelaskan bahawa suaminya memahami kerjayanya sebagai seorang pelakon.

“Alhamdulillah suami seorang yang sporting. Waktu menjalankan penggambaran filem Pekak dia datang dan dia pula bagitahu apa yang patut saya buat. Lagipun dia suka filem, sebab itulah dia kahwin dengan pelakon meskipun dia seorang juruterbang”

“Semua itu lakonan, kita membawa watak orang lain dan itu adalah cabaran sebagai seorang pelakon. Itu semua ialah penerimaan orang ramai. Sebenarnya nak ke atau tak nak mereka tengok juga”

“Cuma kita tak boleh nak sebut pasal agama sebab perkara itu sensitif sangat. Selagi keluarga saya, keluarga mertua dan suami okay, tidak ada masalah,” katanya kepada Rotikaya.

Sementara itu, Sharifah juga dalam masa yang saa tidak menolak sekiranya dikurniakan cahaya mata dalam masa terdekat selain menjelaskan bahawa dia lebih selesa menjadi dirinya walaupun mengetahui tidak semua individu akan bersetuju dengan apa yang dilakukannya. (rtky/h)


Raja Farah & Suami Selamat Timang Cahaya Mata Pertama

Tahniah diucapkan kepada Raja Farah dan suami kerana telah selamat menimang cahaya mata pertama mereka pada pagi ini dan bersalin secara normal. Berita gembira tersebut telah dimaklumkan sendiri oleh Raja Farah menerusi akaun Instagram beliau yang gembira dan begitu teruja dengan kelahiran seorang bayi lelaki comel seberat 3.16kg itu.

“Assalamualaikum semua, syukur Alhamdulillah kami nak umumkan secara rasminya, Farah dah selamat melahirkan bayi lelaki seberat 3.16kg, jam 3:35 pagi, bertarikh 10 Ogos 2016 secara normal. Syukur kehadrat Allah s.w.t. diatas anugerah ini. Terima kasih utk semua doa2 & kata2 sokongan dari semua kawan-kawan dan peminat,” tulisnya di Instagram.

Perkhabaran berita gembira itu sekaligus mendapat respon baik dari semua peminat beliau yang sudah lama menantikan kedatangan cahaya mata pertama pasangan ini. Malah ruangan komen juga dibanjiri dengan ucapan tahniah dari semua peminat beliau, selain itu ada juga di antaranya sudah tidak sabar lagi ingin melihat wajah bayi comel mereka itu nanti.

Walau apapun, tahniah sekali lagi kepada Raja Farah dan suami atas kelahiran cahaya mata pertama mereka ini. Semoga dengan kelahiran bayi lelaki ini, akan menambahkan lagi rezeki, keceraiaan serta kebahagiaan buat pasangan ini sebagai sebuah keluarga. (rkty/w)


Lembaga Tabung Haji Nafi Beri Neelofa Kelulusan Visa Haji

Lembaga Tabung Haji (TH) menolak dakwaan bahawa pihaknya ada memberi kelulusan kepada Neelofa untuk menunaikan haji selepas sebulan pengacara itu membuat pendaftaran haji di agensi berkenaan. Menurut TH, pihaknya sedia maklum mengenai rayuan wanita tersebut dan telah mempertimbangkan rayuan tersebut mengikut garis panduan yang sedia ada.

“Jika beliau mempunyai visa haji yang diperolehi oleh artis tersebut, ianya adalah tidak melalui daripada TH,” katanya kepada m Star Online mengenai kelulusan yang kononnya diberikan oleh pihak Tabung Haji kepada Neelofa yang difahamkan bakal berangkat ke tanah suci bagi menunaikan ibadah haji pada 5 September depan bersama ibu dan bapanya

Menurutnya lagi, pihaknya sentiasa mengamalkan sistem pendaftaran terbuka dan semua rayuan untuk mengerjakan haji awal dari tarikh giliran yang ditentukan perlu melalui proses tapisan berperingkat, mengikut kriteria yang telah ditetapkan. Dengan itu, TH memohon agar isu itu tidak disensasikan kerana boleh menimbulkan ketidakpuasan hati pendeposit TH.

Terdahulu, Neelofa dilaporkan bakal menunaikan ibadah haji bersama dengan kedua ibu bapanya pada 5 hingga 20 September depan. Beliau dalam masa yang sama turut memberitahu berasa terkejut dan teruja apabila disahkan mendapat tempat untuk menunaikan haji tahun ini selain meluahkan rasa syukur kerana berpeluang membawa ibu bapa ke Mekah. (rkty/w)


Usahawan Tudung Nafi Jadi Orang Ketiga Diantara Fattah & Sherry

Baru semalam berita perpisahan hubungan cinta diantara Fattah Amin dan Sherry Ibrahim, hari ini timbul pula dakwaan mengatakan punca perpisahan mereka kerana adanya pihak ketiga. Malah punca perpisahan itu turut dikaitkan dengan seorang usahawan peniagaan tudung, Hanis Arif (gambar di bawah). Beliau yang terkejut dengan berita tersebut menafikan dakwaan itu

“Saya terkejut apabila dikaitkan sebagai punca mereka berpisah, saya mengenali Fattah sejak tiga tahun lalu sebagai rakan biasa sahaja dan tiada hubungan istimewa. Mungkin orang nampak kami berjumpa minggu lalu, namun ianya hanya sekadar atas urusan kerja kerana Fattah minta saya bantu dia menjayakan sebuah program berkaitan fesyen muslimah”

“Kami berjumpa pada pukul 11 malam di sebuah kedai mamak di Subang kerana itu sahaja masa yang ada, bukanlah pukul 1 pagi seperti yang diperkatakan pemilik media sosial. Sebenarnya, selepas kami berjumpa minggu lalu kami belum ada berhubung sehingga sekarang,” katanya kepada m Star Online berhubung dengan perpisahan diantara Fattah dan Sherry.

Akibat terpalit menjadi punca perpisahan dalam hubungan cinta Fattah dan Sherry, Hanis mengakui turut menerima banyak mesej peribadi di laman sosial yang menuduh beliau cuba menganggu hubungan pasangan terbabit. Namun Hanis memilih untuk tidak melayan kritikan pedas itu walaupun ada diantarannya sehingga bertindak memarahi beliau.

Terdahulu, Sherry menerusi akaun Instagram beliau meminta untuk diberikan ruang dan masa untuk dirinya bersendirian sebelum mengeluarkan sebarang kenyataan berhubung hubungan cinta beliau dan Fattah yang kini sudah berakhir. Sebelum itu, Fattah telah tampil mendedahkan perpisahan hubungan mereka kepada umum setelah gagal menyelamatkannya. (rkty/w)


Kamal Adli Diragut Di Barcelona, Hilang Wang Tunai RM10,000

Baru-baru ini Kamal Adli telah terbang ke negara Eropah bagi menjalani pengambaran program serta drama, namun apa yang menyedihkan, beliau telah diragut ketika leka mengambil gambar di Barcelona, Sepanyol. Dalam kejadian itu, beliau telah kehilangan wang tunai RM10,000, serta beg yang mengandungi dokumen penting seperti MyKad, pasport antarabangsa dan visa.

BACA: Zizan Razak Doa Yang Terbaik Buat Kamal Adli, Emma Maembong

“Kesilapan sendiri juga memandangkan ketika kejadian itu saya leka mengambil gambar pemandangan sekeliling. Beg sandang berkenaan saya letakkan di atas bagasi pakaian. Kejadian berlaku dengan pantas, sekelip mata ia hilang. Memang peluh sejuk mengenangkan pasport juga disimpan dalam beg itu selain duit belanja sepanjang perjalanan di negara orang”

“Cuma proses penggantian pasport dan visa agak renyah, saya buat pasport baharu di London. Soal ini memang rumit kerana pasport dan visa bukan boleh dapat serta merta, dalam tempoh seminggu baru saya dapat. Pengalaman itu memang sedih untuk dikenang. Dalam kita berjaga-jaga pun, barang berharga lesap begitu saja,” katanya kepada Berita Harian Online.

Tambahnya lagi, kejadian malang itu berlaku di hadapan premis hiburan, Hard Rock Cafe di Barcelona ketika ramai orang berpusu-pusu keluar masuk hingga menyukarkannya proses mengesan kelibat pencuri terbabit. Namun beliau agak bernasib baik kerana pada ketika itu ada sedikit wang simpanan di dalam akaun bank untuk menampung perbelanjaan disana.

Bagaimanapun, walaupun terpaksa bersusah payah membuat kesemua dokumen penting yang telah hilang, beliau berterima kasih kepada Kedutaan Malaysia di London dan pihak imigresen kerana memberi bantuan kepadanya disana dan membantu memudahkan segala proses berkaitan dengan dokumen akibat kehilangan beg sandang beliau ketika disana. (rkty/w)


Sherry Ibrahim Redha Berpisah Dengan Kekasih, Minta Beri Ruang

Semalam dimaklumkan bahawa hubungan cinta yang terjalin diantara Fattah Amin dan Sherry Ibrahim sudah pun berakhir. Semalam menerusi akaun Instagram, Sherry meluahkan perasaannya dimana beliau redha dengan apa yang terjadi walaupun ia bukan sesuatu yang mudah untuk dihadapi namun dirinya percaya bahawa pasti ada hikmah disebalik perpisahan itu

“Pertama sekali, saya nak minta maaf kepada semua pihak yang cuba menghubungi untuk mendapatkan penjelasan termasuk melahirkan rasa ambil berat terhadap apa yang terjadi. Saya faham. Cuma buat masa ini, saya minta jasa baik semua orang untuk berikan masa dan ruang. Apabila saya bersedia nanti, pasti akan ada kenyataan daripada pihak saya”

“Ini bukan kali pertama saya lalui. Ia membabitkan perasaan cinta, kasih dan sayang. Apa yang berlaku ada hikmahnya, Tuhan pasti tahu yang hamba-Nya ini kuat untuk menempuhinya. Pada akhirnya saya tak hilang apa apa. Siang dan malam saya tak putus berdoa kerana yakin Tuhan lebih tahu apa yang lebih baik ,” tulisnya menerusi akaun Instagram semalam.

Dalam kenyataan itu, ramai peminat yang turut membanjiri ruangan komen dengan memberikan kata-kata semangat kepada pelakon kesayangan mereka itu dan mengharapkan beliau terus tabah dan kuat mengharunginya. Walaupun ada juga diantaranya berasa sedih dengan berita perpisahan itu kerana gembira melihat kedua pelakon itu berpasangan bersama.

Terdahulu, Fattah menerusi kenyataan semalam memberitahu bahawa hubungan cinta diantara mereka sudah berakhir dan hubungan itu sebenarnya sudah lama renggang. Namun mereka memilih untuk berpisah dengan cara baik dan masih berkawan kerana dibawah satu pengurusan sama. Namun, Fattah menganggap tiada jodoh buat mereka berdua ke fasa seterusnya. (rkty/w)


"Saya Bukan Punca Hubungan Emma, Kamal Bergolak"

Walaupun sudah lama tidak berhubung, Zizan Razak mendoakan yang terbaik buat bekas kekasihnya, Emma Maembong berikutan keretakan hubungan cinta bersama Kamal Adli baru-baru ini. Zizan pada masa yang sama turut terkejut dengan berita itu selepas ditanya oleh beberapa rakan yang mahukan kepastian mengenai pergolakan hubungan cinta mereka.

“Sejak saya dan Emma berpisah saya tidak pernah berhubung lagi dengan beliau dan kami hanya akan terserempak jika ada menghadiri majlis hiburan sahaja. Saya juga terkejut dan baru mengetahui tentang berita ini setelah ramai yang bertanyakan mengenainya. Saya sendiri tidak tahu tetapi sebagai sahabat saya hanya mampu mendoakan yang terbaik sahaja”

“Saya tidak ada sebab untuk menjadi punca mereka putus hubungan kerana selepas saya dan Emma berpisah, kami tidak menyimpan rasa cinta lagi. Malah, saya sentiasa berdoa agar dia mendapat ketenangan dan dapat apa yang dia cari selama ini,” katanya kepada m Star Online mengulas lanjut mengenai keretakan hubungan cinta antara Emma dan Kamal.

Terdahulu, hubungan cinta diantara Emma dan Kamal dikatakan hambar apabila masing-masing tidak lagi memuat naik gambar bersama di laman Instagram. Malah perkara itu juga telah disahkan sendiri oleh kedua-dua pihak, namun Kamal memilih untuk meletakan semua kesalahan yang menjadi penyebab kerengangan hubungan cinta mereka diatas bahu beliau.

Sementara itu, apabila ditanyakan mengenai kewujudan pihak ketiga yang mungkin menjadi punca kerentakan hubungan mereka, Kamal tampil menafikannya. Namun dalama masa yang sama terpalit pula nama Fatiya Latiff yang didakwa menjadi orang ketiga didalam perhubungan itu walaupun Fatiya sendiri menolak dakwaan terbabit dan cuba bersikap profesional. (rkty/w)


Isteri Pertama Datuk Adnan Prihatin Kesihatan Adira AF

Baru-baru ini suami kepada Adira AF, Datuk Adnan telah mengesahkan bahawa penyanyi berkenaan telah pun hamil 7 minggu. Malah dalam masa yang sama, suami Adira juga mahu isteri pertamanya turut hamil sama.

Perkara tersebut dikongsikan oleh isteri pertama Datuk Adnan atau lebih dikenali dengan panggilan Datuk Red. Namun dirinya merasakan ia bukanlah masa yang sesuai untuk kembali mengandung.

“Saya tahu dia mengandung ketika sambutan rumah terbuka Aidilfitri yang lalu. Nasihat saya agar dia menjaga pemakanan dan jangan stres. Saat ini saya biasa sahaja bila tahu dia mengandung, mungkin bila ada anak nanti kami akan berkongsi perasaan yang sama”

“Suami saya juga ada beritahu yang Adira mengandung, dalam masa yang sama minta saya juga hamil sekali. Bagaimanapun saya rasa biarlah dulu. Belum masanya untuk saya kembali mengandung,” katanya kepada Utusan Online.

Tambahnya, dia tak mahu sesuatu yang buruk atau tidak baik menimpa madunya itu, walaupun sebenarnya hubungan mereka tidaklah semesra mana. Apa pun, semoga kesihatan Adira juga terjaga sepanjang tempoh mengandung ini nanti. (rtky/s)


Dua Suspek Curi Kereta Che Ta Rempuh Palang Larikan Kereta

Awal pagi semalam kecoh apabila kereta jenis MPV Toyota milik Rozita Che Wan telah dilaporkan hilang di USJ Taipan, Subang Jaya. Menurut Ketua Polis Daerah Subang Jaya, ACP Mohammad Azlin Sadari, hasil dari pantauan kamera litar tertutup CCTV di tempat kejadian mendapati dua suspek telah merempuh palang parkir sebelum melarikan kenderaan tersebut

“Melalui rakaman CCTV kami dapati terdapat dua suspek mencuri kereta Vellfire itu kira-kira pukul 4 pagi semalam. Suspek yang membawa kenderaan tersebut telah melanggar palang parkir tetapi menerusi rakaman tersebut wajah suspek kurang jelas. Namun kami sedaya upaya mengenal pasti suspek yang terlibat,” katanya kepada m Star Online berhubung perkara itu.

Dalam pada masa yang sama, ACP Azlin turut meminta bantuan orang ramai yang mengetahui sebarang maklumat mengenai kereta dengan nombor pendaftaran WWQ 93 supaya tampil menghubungi pihak polis bagi membantu siasatan. Selain kehilangan kereta yang dianggarkan bernilai RM200,000, beberapa barang berharga seperti beg tangan dan kasut turut dilarikan.

Terdahulu, kereta MPV milik Che Ta itu dilaporkan telah hilang ketika diparkir di kawasan kediaman beliau. Perkara tersebut telah disahkan oleh pengurusnya sendiri, Afiq Wahab sejurus selepas Che Ta menyedari kehilangan keretanya. Bagaimanapun Che Ta selepas itu terus membuat laporan polis berkenaan kejadian malang yang berlaku terhadapnya itu. (rkty/w)


Cinta Fattah Amin, Sherry Ibrahim Kini Berakhir

Enggan mengulas lanjut mengenai punca perpisahan, pasangan pelakon Fattah Amin dan juga Sherry Ibrahim menjelaskan bahawa hubungan cinta di antara mereka sudah terputus di tengah jalan.

“Sebenarnya hubungan kami sudah lama renggang. Bagaimanapun kami berpisah secara baik. Hingga kini kami masih berkawan tambahan pula kami berada di bawah pengurusan sama. Saya anggap sudah bukan jodoh kami untuk melangkah ke fasa seterusnya”

“Soal kami berpisah terlalu peribadi untuk dikongsi. Kami juga pernah berbincang dan berusaha menyelamatkan hubungan ini. “Namun kami tiada jodoh dan perlu reda berdepan situasi ini. Siapa pula kita untuk menolak ketentuan Ilahi,” kongsinya kepada BH Online.

Bagaimanapun, menurut Fattah, mereka kini masih kekal sebagai kawan malah turut mendoakan agar Sherry akan terus maju dalam setiap perkara yang diceburinya. (rtky/s)


Kenderaan MPV Hilang, Che Ta Akan Buat Laporan Polis

Awal pagi tadi, kenderaan MPV Toyota milik Che Ta telah dilaporkan hilang di USJ Taipan, Subang Jaya. Perkara tersebut disahkan oleh pengurusnya, Afiq Wahab yang turut mengetahui perkara tersebut setelah diberitahu oleh pelakon wanita tersebut.

“Saya mengetahui perkara itu apabila Che Ta menghubungi saya awal pagi tadi yang memaklumkan MPV miliknya hilang. Dia sendiri tidak pasti bila kejadian itu berlaku. Difahamkan kenderaan itu diletakkan di kawasan parkir kediamannya”

“Apabila dia hendak keluar rumah, dia mendapati ia hilang. Kebetulan semalam Zain yang memandu kenderaan itu. Jadi memang pasti ia diletakkan di kawasan yang betul. Saya tidak boleh cakap apa punca atau perilaku jenayah. Sebab mereka sekarang masih berada di pejabat pengurusan kediaman,” katanya.

Menurutnya, Che Ta akan membuat laporan polis bagi mendapat kebenaran melihat kamera litar tertutup (CCTV). Tambanyam kenderaan itu juga sudah digunakan Che Ta sejak tiga tahun lalu. Sementara itu, perkara tersebut turut dikongsikan oleh rakan rakan selebriti berkenaan di laman sosial masing masing. (rtky/s)


Kerana Bayaran Rendah, Siti Nordiana Sering Batal Persembahan?

Jika sebelum ini Siti Nordiana didakwa berlagak sombong kerana menolak permintaan pereka fesyen yang mahu menaja pakaiannya, kini timbul pula isu lain dimana beliau dikatakan sering membatalkan persembahan yang dijanjikan pada saat akhir oleh kerana bayaran yang diterimanya lebih rendah berbanding majlis yang dianjurkan oleh pihak yang lain.

“Ada beberapa orang kuat industri dikatakan tidak berapa gemar dengan tindakan penyanyi itu yang suka membatalkan persembahan pada saat akhir. Penyanyi itu dikatakan suka membatalkan persembahan yang telah dijanjikan sekiranya mendapat bayaran yang lebih tinggi daripada penganjur majlis lain. Yang menjadi taruhan, reputasi penyanyi itu sendiri.

“Poklip dengar ada orang mula label Nana sebagai seorang penyanyi yang tidak profesional dan sering mungkir janji. Tapi sebenarnya, Poklip terkejut juga bila dengar cerita panas ini. Bukan apa, Siti Nordiana ini kalau jumpa di luar memang cukup merendah diri. Langsung tidak nampak riak wajah mata duitan,” katanya kepada Utusan Online menerusi ruangan Pok Lip.

Terdahulu, Nana pernah dikatakan berlagak sombong apabila beliau pernah menolak permintaan pereka fesyen yang ingin menaja pakaiannya, namun beliau tampil menafikan tuduhan tidak berasas itu. Tambahnya lagi berada dalam industri hiburan membuatkan beliau lali dengan gosip sebegini dan mengambil pendekatan tidak mahu terlalu mengambil pusing mengenainya

Walau apapun, sejauh mana kebenaran berita itu tidak dapat dipastikan. Namun jika dakwaan itu tidak benar, diharap Nana dapat tampil dan memberikan penjelasan kepada semua pihak. Dalam masa yang sama, ia turut membantu membersihkan nama Nana yang pada ketika ini mungkin sudah tercalar dek kerana anggapan beberapa pihak yang tidak berpuas hati. (rkty/w)


"Besar Pahalanya Beri Makan Kepada Orang Lain Dengan Duit Sendiri"

Adalah lumrah bagi selebriti mendapat tajaan apabila ingin berkahwin tetapi lain pula dengan Saharul Ridzwan yang memilih untuk tidak menerima beberapa tajaan utama pada majlis perkahwinan yang berlangsung pada 16 September ini. Ini kerana beliau ingin merasai sendiri pengalaman menguruskan perkahwinan dengan menggunakan wang simpanan sendiri.

“Alhamdulillah ada beberapa tajaan utama yang saya terima untuk majlis saya nanti namun saya menolak secara baik kerana ingin merasai nikmat persiapan majlis itu tanpa terlalu bergantung kepada pihak lain. Besar pahalanya memberi makan kepada orang lain dan saya mahu hidangan yang disediakan pada majlis itu nanti adalah daripada hasil titik peluh saya sendiri”

“Majlis itu nanti bukanlah secara besar-besaran dan ikut sekadar kemampuan saya sahaja dan paling penting baik meraikan bersama keluarga dan rakan-rakan terdekat. Walaupun tidak menerima tajaan utama namun saya masih terbuka jika ada pihak yang sudi menaja pelamin dan fotografi untuk majlisnya itu,” katanya kepada m Star Online mengenai perkara itu.

Dalam masa yang sama, Saharul turut memaklumkan bahawa majlis perkahwinannya yang bakal berlangsung juga tidak akan disiarkan secara ekslusif dimana-mana stesen televisyen sepertimana yang dilakukan oleh selebriti lain. Oleh itu, beliau mengambil pendekatan menggunakan Instagram dan Facebook sahaja untuk mengemas kini perkembangan perkahwinan mereka berdua.

Apabila ditanya mengenai sebab disebalik tarikh yang dipilih oleh pasangan bahagia ini, Saharul memberitahu bahawa tiada sebarang sebab spesifik tarikh itu dipilih, ianya kebetulan memang jatuh pada hari Jumaat. Tambahnya lagi, memang pada awalnya beliau merancang untuk berkahwin pada hari Jumaat disamping mengambil keberkatan daripada penghulu sengala hari itu

Terdahulu, Saharul dalam satu sidang media khas mengesahkan bakal berkahwin dengan wanita pilihannya iaitu Qaabila Deena Emir Mohamed Akif Emir, pada 16 September depan. Pasangan itu bakal dinikahkan di Masjid Tuanku Mizan Zainal Abidin Putrajaya sebelum mengadakan majlis resepsi di Dewan Sri Siantan Putrajaya, 3 petang hari yang sama. (rkty/w)


"Eh, Bila Masa Pula Saya Hilang Duit?"

Gara-gara kerap bercuti ke luar negara, Rozita Che Wan baru-baru ini dikatakan telah kehilangan wang sebanyak RM164,000 ketika beliau bercuti di Switzerland pada tahun lalu. Terkejut dengan dakwaan itu, Che Ta tampil menafikan berita itu dengan menjelaskan sepanjang percutiannya ke luar negara belum pernah beliau kehilangan wang sebanyak itu.

“Eh, bila masa pula saya hilang duit. Alhamdulillah, setakat ini saya belum pernah lagi kehilangan wang ketika bercuti bersama keluarga. Mungkin informasi yang diberikan kepada penulis adalah tidak benar. Saya terkejut apabila ada berita melaporkan bahawa saya kehilangan duit sebanyak $40,000 euro ketika bercuti di Switzerland akhir tahun lalu”

“Saya tidak tahu mereka dapat info ini daripada mana dan mungkin juga mereka sudah tersilap orang. Lagi pula cerita itu keluar di ruangan gosip,” katanya kepada Berita Harian Online menafikan laporan daripada ruangan BPOP semalam yang mengatakan beliau telah kehilangan kira-kira 40,000 Swiss Franc ketika bercuti di Switzerland pada tahun lalu”

Terdahulu, dalam akhbar sisipan BPOP menerusi ruangan gosip desas-desus melaporkan bahawa Che Ta telah kehilangan wang tunai kira-kira 40,000 Swiss Franc ketika percutian beliau bersama keluarga di Switzerland pada tahun lalu. Menurut laporan itu juga, Che Ta dilihat begitu tenang dan pasrah dengan kejadian malang yang menimpa dirinya. (rkty/w)


Adira AF Terkilan Akaun Instagram Digodam Kali Kedua

Jika sebelum ini Izreen Asminda berang kerana akaun Instagramnya digodam, kini giliran akaun Instagram Adira AF pula digodam pada tengahmalam semalam. Bertambah kecewa apabila ini bukanlah kali pertama akaun Instagram Adira digodam dan setelah mencipta akaun baru, beliau sekali lagi digodam dan telah kehilangan ribuan pengikutnya di Instagram.

“Kelab peminat yang memaklumkan perkara ini sebaik akaun berkenaan digodam. Saya kesal dan terkilan kerana tidak mudah untuk mengumpul pengikut apatah lagi kejadian ini sudah berulang buat kali kedua. Saya difahamkan beberapa rakan artis yang lain juga berdepan nasib sama malah ada dikalangan mereka mempunyai jumlah pengikut lebih ramai”

“Bagi saya akaun itu penting kerana ia membolehkan saya mendekati peminat dan begitu juga sebaliknya. Instagram ini turut berperanan membantu mempromosikan produk kecantikan milik saya,” katanya kepada Berita Harian Online meluahkan rasa kecewa beliau terhadap tindakan pihak tidak bertanggungjawab yang menggodam laman sosialnya buat kali kedua.

Sebelum ini, akaun Instagram beberapa selebriti terkenal tempatan seperti Emma Maembong, Jihan Muse, Izreen Azminda dan yang lain-lain turut mengalami situasi yang sama, berikutan dengan kejadian itu mereka telah kehilangan begitu ramai pengikut masing-masing. Semoga Adira sabar dan tidak begitu tertekan dengan kejadian malang ini. (rkty/w)


Digi Prepaid LiVE Beri 8GB Percuma & Panggilan Telefon Tanpa Had!

Kepada kaki internet yang gemar memuat naik video kreatif serta melayan lagu-lagu hits tetapi risau data internet anda tidak mencukupi, jangan bimbang Digi ada berita baik untuk semua!

Digi Prepaid LiVE kini menawarkan 8GB kuota dengan setiap pembelian pelan prepaid, manakala jika anda topup pula anda akan mendapat EKSTRA 6GB kuota. Berbaloi-baloi bukan, jadi lebih banyak video dan muzik yang anda boleh layari secara PERCUMA!

Jadi bagi mereka yang gila streaming video dan muzik pula seperti YouTube, iflix, Astro-on-the-Go, Tonton, viu, Dailymotion and HyppTV, ini memang pakej yang terbaik untuk anda semua. Boleh layan video atau lagu kegemaran anda dimana sahaja anda berada, tidak kira masa!

Pengguna Digi juga boleh melayan pelbagai lagu hits yang sedang trending hanya dengan melayari Digi Music Freedom di Spotify, JOOX, Deezer dan Raku. Lepas ni bolehlah selalu update playlist anda dengan lagu-lagu baru serta layan macam-macam video menarik dengan kelajuan yang maksimum.

Bukan itu sahaja, Digi juga turut memberikan panggilan telefon tanpa had dan SMS ke 3 orang Buddyz dan 100GB quota simpanan atas talian di aplikasi mobile Capture secara PERCUMA LAGI! Jadi bagi mereka yang sedang bercinta tu bolehlah bergayut sampai pagi dan simpan kenangan gambar dan video anda banyak-banyak menggunakan aplikasi terbaik ini.

Jadi apa yang anda tungnu lagi! Kongsikan pengalaman anda menggunakan internet dengan Digi. Nikmati keseronokan memuat naik video, gambar, boomerang, snapchat dan banyak lagi dengan tawaran Digi Prepaid LiVE. Jangan lupa sertakan hashtag #JomStrim #DigiLetsInspire.


Saharul Ridzwan Sahkan Bakal Nikah Deena Emir 16 September Ini

Tahniah diucapkan kepada Saharul Ridzwan yang akan menamatkan zaman bujangnya bersama pilihan hati, Qaabila Deena Amir pada 16 September depan. Berita gembira itu telah disahkan sendiri oleh beliau dalam satu sidang media yang diadakan, sekaligus menjawab segala persoalan serta desas-desus mengenai berita perkahwinannya yang tersebar luas.

Dalam sidang media itu, Saharul memberitahu bahawa majlis akad nikah dijangkakan akan berlangsung secara tertutup di Masjid Sultan Zainal Abidin, Putrajaya. Diikuti dengan majlis resepsi yang turut akan diadakan pada hari yang sama. Manakala bagi resepsi khas untuk peminat pula akan dilangsungkan pada 18 Ogos ini di lokasi yang akan diberitahu kemudian.

“Saya sudah kenal lama dan kami pernah berkawan dahulu dan selepas itu kami buat hal masing-masing, tetapi jodoh sudah datang. Saya jumpa dia semula pada tahun ini iaitu pada tarikh 12 Januari. Masing-masing sudah matang dan saya mengambil keputusan untuk terus berkahwin. Perasaan cinta antara kami akan dikembangkan selepas berkahwin ini”

“Apa sahaja yang diperkatakan sebelum ini adalah betul. Saya tak pernah bertunang hanya berjumpa dengan keluarga sahaja. Kamu juga tidak pernah keluar berdating apatah lagi bercinta melalui media sosial. Kami hanyalah keluar untuk membuat persiapan perkahwinan,” katanya kepada Rotikaya menafikan dakwaan mengatakan beliau telah bertunang.

Sementara itu, apabila ditanyakan mengenai jumlah wang hantaran yang bakal diberikan pada hari bahagia meraka nanti, Saharul memilih untuk merahsiakan jumlah wang hantaran itu kerana merasakan ianya merupakan sesuatu yang cukup sentimental bagi pihak mereka berdua serta adalah tidak sesuai untuk dikongsikan secara terbuka kepada umum. (rtky/w) / (rtky/h)


Hafiz Hamidun Rancang Nikah Tahun Depan Tapi Masih Tiada Calon

Selepas kecewa beberapa kali sebelum ini dalam percintaan, Hafiz Hamidun enggan terlalu bersikap memilih lagi dan tidak kisah jika dirinya dijodohkan dengan wanita yang lebih berusia ataupun janda. Malah beliau juga tidak mahu berlenggah untuk mendirikan rumah tangga dan membayangkan dirinya akan menamatkan zaman bujang pada tahun depan.

“Saya mensasarkan untuk mendirikan rumah tangga pada tahun depan, cuma dengan siapa belum tahu. Saya juga tiada masalah dengan wanita berusia mahupun janda jika merekalah jodoh saya kerana pemikiran wanita sebegini lebih matang. Faktor itu sangat penting memandangkan saya sentiasa sibuk dengan karier seni dan perniagaan dan mereka lebih berdikari”

“Saya seorang yang cepat teruja apabila berkongsi kisah peribadi walaupun menyedari perhubungan terjalin masih terlalu baru. Bagaimanapun apabila sering kali putus dalam percintaan saya kena lebih berjaga-jaga. Saya bukanlah lantang bercerita, cuma sekadar berkongsi apabila ditanya soal cinta,” katanya kepada Berita Harian Plus mengenai perkara itu.

Sementara itu, Hafiz turut menegaskan bahawa beliau tidak mahu lagi tunggu terlalu lama apabila terjebak didalam sesuatu hubungan kerana baginya apabila menunggu, pasti ada sahaja pihak yang menganggu. Sebelum ini beliau pernah menyatakan hasratnya yang merancang untuk bernikah pada tahun ini dengan seorang gadis pilihannya yang berusia 25 tahun.

Terdahulu kenyataan Hafiz mendedahkan kisah percintaan beliau kepada umum mendapat kritikan serta pandangan negatif apabila beliau dikatakan seolah cuba mencari perhatian. Namun beliau tampil menafikan tuduhan itu dan seterusnya menolak dakwaan cuba mencari publisiti apabila beliau sering bercerita kisah percintaan kepada orang ramai. (rkty/w)


"Saya Buat Video Bukan Nak Menunjuk Kemewahan Rumah Baru"

Siapa tidak teruja setelah berhempas pulas berusaha akhirnya mampu memiliki sebuah rumah dengan duit sendiri, begitulah juga dengan Neelofa yang baru-baru ini berkongsi ruang di rumah barunya di laman Instagram. Namun ada pula pihak mengatakan beliau cuba menunjuk-nunjuk kemewahan yang dimiliki sehingga tidak memikirkan faktor keselamatan.

“Ia adalah hak peribadi saya yang dirasakan tidak keterlaluan untuk dikongsikan kepada umum. Orang tidak mengetahui lokasi rumah itu jadi tiada masalah keselamatan pun kalau saya kongsinya di media sosial. Saya berhak untuk berkongsi apa saja dilaman sosial. Jika tak dikongsi di Instagram sekalipun, saya tetap akan kongsikannya di laman youtube Ilofayou”

“Rumah berkenaan sudah siap sepenuhnya dan boleh diduduki setelah hampir setahun ianya diubah suai. Saya juga bakal berpindah ke rumah tersebut dalam masa terdekat bersama kakak saya,” katanya kepada m Star Online mengenai rumah barunya yang baru sahaja siap diubah suai hampir setahun lalu dan bakal berpindah dan tinggal di rumah baru itu.

Sementara itu, dalam perkembangan kerjaya pula, Neelofa ada mendedahkan bahawa beliau akan kembali beraksi dalam drama terbaru berjudul Suri Hati Mr Pilot yang akan digandingkan bersama dengan pelakon kacak, Fattah Amin selepas tiga tahun berehat dari dunia lakonan dek kerana memberikan perhatian sepenuhnya serta sibuk didalam bidang perniagaan.

Sebelum ini, Neelofa juga sempat mengumumkan berita baik dimana beliau bakal menunaikan ibadah haji bersama ibu bapanya pada 5 September depan. Walau apapun, semoga segala perancangan dan urusan yang dirancang akan dipermudahkan olehNya dan semoga Neelofa juga terus dilimpahkan dengan rezeki dan sukses didalam bidang yang diceburi. (rkty/w)


Neelofa Bakal Tunai Haji Bersama Ibu Bapanya September Ini

Tahniah buat pelakon dan pengacara Neelofa kerana bakal menunaikan ibadah haji pada September ini. Berita tersebut dikongsikan bersama Harian Metro selain menyatakan bahawa pemergiannya ke Tanah Suci kali ini adalah bersama ibu bapanya.

“Alhamdulillah impian saya untuk membawa ibu bapa menunaikan Haji tercapai. Saya terkejut dan teruja apabila disahkan mendapat tempat untuk menunaikan haji tahun ini. Insya-Allah kami akan ke Makkah pada 5 hingga 20 September ini”
Menurut Neelofa, sebelum ini dia sudah mengerjakan umrah sebanyak dua kali.

“Saya sedar dugaan dan ujian ketika menunaikan haji akan lebih mencabar. Doakan semoga semuanya berjalan lancar dan mendapat keberkatan Ilahi,” katanya.

Tambah Neelofa, antara doa yang ingin dipanjatkan ketika mengerjakan haji nanti adalah dipertemukan jodoh secepat mungkin. Sebelum ini, Neelofa pernah menafikan bahawa dia terbabit dengan mana-mana skandal melibatkan suami orang. (rtky/s)


"Biarlah Saya Bertudung Dengan Ikhlas, Bukan Kerana Terpaksa"

Walaupun hampir setahun memeluk agama Islam setelah mendirikan rumah tangga bersama Akim Ahmad, Stacy Anam memberitahu bahawa beliau masih belum bersedia untuk bertudung. Berikutan itu beliau juga berpendapat bahawa perubahan itu biarlah berlaku secara semulajadi dan datang dari hati yang ikhlas, bukan secara terpaksa kerana orang lain.

“Keputusan ini diambil ekoran jadual kerja yang padat. Tambahan pula, Akim banyak beri tunjuk ajar kepada saya. Pendekatannnya lebih santai seperti mengajar kanak-kanak tentang agama. Dia tidak paksa sebaliknya beri banyak masa. Tak dinafikan bukan mudah untuk mendalami ilmu agama. Khususnya perkara berkaitan sebutan dalam bacaan ayat al-Quran”

“Tentang tudung pula, berilah saya masa. Saya tidak mahu tergesa-gesa dan berubah secara drastik. Biarlah perubahan itu berlaku seiring dengan keikhlasan dan kehendak diri sendiri dan bukan atas dasar kerana orang lain,” katanya kepada Projek MMO mengenai persediaan beliau untuk memakai hijab setelah memeluk agama Islam pada Ogos tahun lalu.

Sementara itu, Stacy turut menegaskan bahawa suaminya tidak pernah lalai mendidiknya dalam menguasai ilmu agama menyebabkan dirinya lebih senang untuk belajar dan memahami Islam di rumah. Dengan itu, Stacy telah mengupah seorang ustazah yang akan ke rumahnya untuk mengajar beliau mengaji serta mempelajari tentang kelebihan Al-Quran.

Sebelum ini, Akim yang juga suami kepada Stacy pernah didakwa bersikap dayus kerana membiarkan isterinya yang sudah memeluk agama Islam tidak bertudung. Namun bagi beliau, adalah lebih baik jika Stacy diberikan masa memperlajari satu persatu tentang agama Islam sebagaimana beliau saudara baru dan masih banyak perlu dipelajarinya. (rkty/w)


Kerana Tindik Hidung, Fathia Latiff Dikritik Hebat Di Instagram

Gara-gara memuatnaik gambar selfie yang menampakkan hidungnya bertindik, Instagram pelakon berkenaan dihujani pelbagai komen dan juga kritikan terhadap Fathia Latiff – sedangkan Fathia sudah menyatakan bahawa ia adalah palsu.

Perdebatan bermula apabila ada pihak mula mempertikaikan taraf keislaman Fathia kerana bertindik sedemikian rupa maka perang komen pun tercetus. Segala peringkat perdebatan sehinggalah menjurus kepada hukum hakam agama yang dipertikaikan.

Bagaimanapun, setelah diteliti, Fathia mungkin tidak meninggalkan sebarang komen berhubung perkara berkenaan. Malah ada juga yang memohon agar pelakon tersebut memadam gambar berkenaan. Okay, sekian sahaja cerita artis pada Sabtu ini. (rtky/s)


Kehidupan Privasi Buat Elfira Loy Susah Cari Teman Lelaki

Mempunyai kehidupan privasi sejak dari kecil membuatkan Elfira Loy sukar untuk menemui jejaka yang dapat menambat hatinya untuk dijadikan sebagai kekasih. Malah akuinya lagi, kehidupan sehariannya juga lebih banyak dihabiskan bersama ahli keluarga berbanding bergaul dan menghabiskan masa dengan rakan sebaya ataupun rakan artis yang lain.

“Sejak kecil lagi kehidupan saya terlalu privasi dan jarang berkenalan dengan lelaki. Saya juga tidak mempunyai lesen memandu, jadi jika mahu ke mana-mana sahaja pasti akan ditemani oleh ahli keluarga. Saya juga tidak bergaul dengan kawan-kawan sebaya atau rakan-rakan artis, jika kelapangan pun saya hanya akan keluar bersama adik-beradik sahaja”

“Kalau betul saya bercinta dengan Baim tentu sekarang kami sudah ke fasa seterusnya, ini tiada apa-apa pun yang terjadi. Kami jarang berjumpa tapi masih berhubung kerana dia rapat dengan ibu saya,” katanya kepada m Star Online apabila ditanyakan tentang perkembangan dan dakwaan orang ramai mengenai hubungan cinta beliau dan pelakon Indonesia itu.

Bercakap pula mengenai perkembangan kerjayanya, Elfira Loy menegaskan bahawa beliau tidak akan meninggal industri hiburan walaupun dirinya kini sibuk dengan perniagaan dan dalam perancangan untuk membuka butik pula tidak lama lagi. Tapi dalam masa yang sama, beliau terpaksa bersikap selektif pada setiap tawaran yang diterima berbanding dahulu. (rkty/w)


Datuk Aliff Syukri Berlatih Watak Badang

Nampaknya kini pengasas kosmetik yang terkenal dengan slogan Terlajak Laris iaitu Datuk Aliff Syukri bakal membintangi sebuah filem aksi komedi yang berjudul Badang Superb. Ini bukan perkara main main dan ia disahkan sendiri oleh pengarahnya, Profesor Datuk A. Razak Mohaideen.

“Memang antara sebab dia menjadi peneraju utama filem ini kerana popularitinya. Tetapi dalam masa yang sama, saya dapat lihat kesesuaian Datuk Aliff dengan watak badang ini”

“Buat masa ini kami masih dalam proses melatihnya untuk watak ini. Kalau tidak ada apa-apa, kemungkinan besar pembikinan filem ini akan berlangsung pada bulan ini juga,” katanya yang dipetik daripada Utusan Online.

Pastinya peminat Datuk Aliff tidak sabar-sabar menantikan filem yang mendapat sentuhan istimewa daripada pengarah hebat Razak Mohaideen. (rtky/s)


Emma Maembong Akan Bincang Hala Tuju Hubungan Bersama Kamal Adli

Menjelaskan bahawa dirinya tidak pernah mengeluarkan sebarang kenyataan berkaitan orang ketiga mengenai isu cintanya bersama Kamal Adli, Emma Maembong dalam masa yang sama berharap agar tiada pihak terasa dengan apa yang sedang terjadi ketika ini.

“Selaklah mana-mana akhbar, majalah atau portal. Selama ini saya tidak pernah membuat sebarang kenyataan mengenai adanya pihak ketiga. Saya sendiri tidak tahu bagaimana boleh tercetusnya kontroversi sebegini”

“Lebih mengejutkan apabila kredibiliti dan profesionalisme sebagai pelakon juga dibangkitkan. Rasanya lebih wajar sekiranya persoalan ini diajukan sendiri kepada tuan punya badan iaitu Fathia dan Kamal,” katanya kepada BH Online.

Tambah Emma lagi, sebarang keputusan mengenai hala tujunya hubungannya hanya akan dibincangkan bersama Kamal. Sementara itu Kamal sebelum ini menyuarakan keinginannya itu memperisterikan Emma Maembong dan dalam masa yang sama menafikan bahawa Fathia Latiff menjadi punca keretakan hubungannya itu. (rtky/s)